2018-08-09 22:00, Duration 2h\nMARTIN GRUBINGER, perkusije (Austrija / Švajcarska)\nProgram će biti uskoro objavljen!\nMARTIN GRUBINGER, profesor Univerziteta umjetnosti u Cirihu, jedan od najboljih multi-perkusionista u svijetu, izvodi solististička djela, kamernu muziku, sa partnerima među kojima je i njegov ansambl Percussive Planet, kao i koncerte za udaraljke. Studirao je na Konzervatorijumu Brukner u Lincu i na Mocarteumu u rodnom Salcburgu. Veoma brzo je privukao pažnju nastupima na međunarodnim takmičenjima kao što su Svjetsko takmičenje za marimbu (Okaja, Japan) i Takmičenje Evropske radiodifuzne unije (Norveška). Ostvario je saradnju s vodećim orkestrima, redovni je gost najvećih festivala u svijetu, snimio je više albuma za različite izdavačke kuće. Broj djela koja se pišu za Grubingera raste iz godine u godinu, a među njima su do sada: Frozen in Time (2007), Avnera Dormana, Koncert (2007), Fridriha Cerhe, Tears of Nature (2012), Tan Duna, Speaking Drums, Petera Etveša. Tekuću sezonu obilježava koncertima u lajpciškom Gevandhausu, saradnjom sa Simfonijskim orkestrom Bavarske radiodifuzije, simfonijskim orkestrima njemačke radiodifuzije – SWR i WDR, Kamernom akademijom Potsdama, Salcburškom filharmonijom, Simfonijskim orkestrom Antverpena, Filharmonijskim orkestrom Radio Francuske, Drezdenskom filharmonijom, Bečkim simfoničarima.


Srbija ima stotine milijardi evra u rezervama mineralnih sirovina - Pan radio\nutorak, 04 maj 2021 11:57\nProcijenjena vrijednost rezervi mineralnih sirovina u Srbiji iznosi više od 200 milijardi evra, rekla je ministar rudarstva i energetike Srbije Zorana Mihajlović.\n"To je ogromno bogatstvo i dobro je da država zna šta ima od ruda i minerala", istakla je Mihajlovićeva.\nMihajlovićeva je za TV "Hepi" navela da je ovo važna godina za energetski sektor u Srbiji, te dodala da Srbija nije slučajno donijela četiri nova zakona.\n"Od nas se traži da u vremenu ispred nas napravimo dobru energetsku politiku, da budemo energetski i ekološki bezbedni, da građani imaju dovoljno električne energije koju ćemo sve više proizvoditi iz obnovljivi izvora – hidro, gasnih i solarnih elektrana, a da postepeno u decenijama ispred nas smanjujemo i zatvaramo termoelektrane", rekla je ona.\nUz ocjenu da je puno, kako je istakla, agresije, fanatizma i neistina koje izgovaraju oni koji se danas nazivaju takozvanim ekolozima u Srbiji, Mihajlovićeva je rekla da nikakav ugovor sa svjetskom rudarskom kompanijom "Rio tintom" za litijum neće biti potpisan dok se ne urade sve neophodne studije uticaja na životnu sredinu.\nMihajlovićeva je naglasila da Srbija neće raditi ništa što će ugroziti životnu sredinu, bilo da je riječ o litijumu, koji je ruda 21. vijeka ili nekoj drugoj.\n"Tek kad budemo znali da se litijum može proizvoditi na održiv način, uz zaštitu životne sredine, zašto da ne razmišljamo o fabrici litijumskih baterija i električnim automobilima, gde će se desiti rast svuda u Evropi. Jadarit je jedinstven mineral u svetu i tehnologija će biti jedinstvena", rekla je ona.\n11. 05. 2021. u 22:04


Igrač kola: Brzonogi Nemanja Mladenović najzaslužniji za prvi trijumf Zemunaca\n15. avgust, 2017.\nNajbolji igrač 5.kola Super lige Srbije u sezoni 2017/18 prema izboru naše redakcije je Nemanja Mladenović, strelac i asistent u pobedi Zemuna nad ekipom Čukaričkog.\nOdigrano je i 5.kolo Super lige Srbije, domaćini su ovoga puta bili uspešni, a jedinu pobedu na gostujućem terenu ostvarila je ekipa Partizana u derbiju odigranom u Novom Sadu. Da sve ne bude u skladu sa očekivanjima pobrinuo se novi superligaš Zemun ostvarivši na svom stadionu prvu superligašku pobedu u duelu sa ekipom Čukaričkog. Ekipa iz Gornje Varoši je odigrala sjajno i slavila rezultatom 2:0(1:0), a najzaslužniji za to svakako je Nemanja Mladenović koji je pokazao da će biti veliko pojačanje u borbi za opstanak u elitnom rangu. Mladi krilni napadač je već u prvom nastupu za plavo-zelene pokazao veliku borbenost, odličnu tehniku i bio neuhvatljiv za odbranu ’’brđana’’, a sve to rezultiralo je sjajnim pogotkom i asistencijom. Zbog svega navedenog nismo imali nikakvu dilemu u izboru za najboljeg igrača ovog prvenstvenog kola.\nDomaći tim je do prednosti stigao u ranoj fazi utakmice, već u 15.minutu, a strelac je bio Stefan Dimić. Nemanja Mladenović je ’’povukao’’ kontru na nekih dvadesetak metara od gola svog tima i velikom brzinom prošao po desnoj strani, usput sjajno izbacivši iz igre dvojicu čuvara, a onda je još bolje uposlio svog saigrača u napadu koji je rutinski savladao golmana ’’brđana’’ Aleksandra Kirovskog. U nastavku prvog poluvremena oba tima su stvorila nekoliko povoljnih prilika, ali bez realizacije. Drugi deo igre počeo je veoma slično, novim ranim pogotkom Zemunaca. Ponovo je brz napad organizovan po desnoj strani i ponovo je pokretačka snaga bio Nemanja Mladenović, ovoga puta uz sjajnu asistenciju kapitena Ivana Božovića. Nakon duplog pasa koji su razmenili Mladenović je ušao u šesnaesterac gostiju i iskosa sa desne strane precizno pogodio suprotan ugao protivničkog gola. Nakon ovog pogotka ’’brđani’’ su zaigrali mnogo ofanzivnije i stvorili veliki broj izuzetno povoljnih šansi, ali je u ovom periodu golman domaćeg tima Srđan Ostojić sjajnim intervencijama sačuvao mrežu svog tima.\nNemanja Mladenović (24) je rođen u Valjevu, igra na poziciji desnokrilnog napadača, a u ekipu Zemuna je stigao iz norveškog drugoligaša FK Bodo/Glimt. Karijeru je započeo u mlađim kategorijama OFK Beograda, jedno vreme bio je na pozajmici u lazarevačkoj Kolubari, a nešto više od četiri godine bio je član fudbalskog kluba Metalac iz Gornjeg Milanovca za koji je zabeležio 114 nastupa i postigao 15 pogodaka. Bio je član mlađih reprezentativnih selekcija naše zemlje (U-19) sa osam nastupa i dva postignuta pogotka.\nPogledajte video izveštaj sa ove utakmice:


Dodik: Pamer je živi dokaz da BiH nije ozbiljna država\nBANJALUKA - Predsjednik Republike Srpske Milorad Dodik izjavio je danas da je austrijski ambasador u BiH Martin Pamer živi dokaz da BiH nije ozbiljna država, jer da to jeste, "ne bi u njoj mogao svako, poput Pamera, da bude ambasador".\nPredsjednik Srpske rekao je za agenciju "Sputnjik" da je takav slučaj i sa >> Pročitaj celu vest na sajtu Nezavisne Novine << njegovom posljednjom nediplomatskom i rusofobnom izjavom za jednog diplomatu da "on nema dokaze o najavljenoj pomoći iz Rusije i dokazima o dolasku rubalja u Banjaluku".\n"Nikada nismo tražili niti najvaljivali nikakvu pomoć u rubljama, već kredit, a zahvalni smo Rusiji na dosadašnjim ulaganjima u privredu Republike Srpske bez ikakvih političkih uslovaljavanja, što je vidljivo svima osim Pameru", istakao je Dodik.\nOn je ocijenio da je nečuveno da jedan ambasador izlazi u javnost sa "ovakvim glupostima i da očekuje da ga obavještavamo o našim poslovima".\nAustrijski ambasador u BiH Martin Pamer za portal "Vijesti" kritikovao je ustavnu strukturu BiH kao "prekomplikovanu", kao i političku elitu koja je, kako je naveo, dobila mnogo šansi da sada mora pokazati i dokazati da može napraviti nešto kredibilno, povjerljivo i da to ima rezultate.\nPamer je dodao i "da u BiH postoje ljudi koji rade na tome da se razvija sumnja u stabilnost BiH", navodeći da najava predsjednika Republike Srpske Milorada Dodika da će Srpska raspisati referendum o radu Suda i Tužilaštva BiH "nije konstruktivna i ne utiče povoljno na klimu stabilnosti u BiH".


SUUB- Rezultati košarkaških utakmica - Magazin Student\n12 марта, 202011 марта, 2020\nFarmaceutski i Arhitektonski fakultet bolji od svojih protivnika\nU okviru 12. kola košarkaške SUUB lige, 7. marta u hali “Radivoje Korać”, ženska ekipa Farmaceutskog fakulteta savladala je devojke sa Rudarsko-geološkog fakulteta rezultatom 38:27. Najbolja u redovima Farmaceutkinja pokazala se Marina Stojić sa ostvarenih 18 poena od kojih je polovinu postigla prezicnim šutom za tri poena. Najistaknutija u ekipi Rudarsko-geološkog fakulteta bila je Radovanovićeva sa 7 poena.\nOdmah nakon ove utakmice, na teren su izašli momci sa Arhitektonskog i Filozofskog fakulteta. U ovoj borbenoj utakmici, sreća i koncentracija bile su na strani Arhitekti koji su Filozofe pobedili rezultatom 55:50. Najistaknutiji u redovima Arhitektonskog fakulteta bio je Milenković sa čak 27 poena, dok je ista titula u ekipi Filozofskog pripala Nikoliću sa 11 postignutih poena.\nGrađevinci i Elektroinženjeri lako do poena\nU hali “Radivoje Korać” 7. marta, svi ljubitelji košarke i SUUB lige mogli su da uživaju u i te kako uzbudljivom sportskom vikendu.\nOd 19h na terenu su se susrele ekipe Građevinskog i Poljoprivrednog fakulteta gde su pobedu odneli upravo Građevinci rezultatom 53:44. Pobedu svom timu doneo je Vučević sa 12 poena, dok je otpor na drugoj strani pružao Ristić sa neverovatnih 17 poena.\nU narednoj utakmici između ETF-a i Fakulteta bezbednosti, Elektroinženjeri pokazali su se znatno bolje i savladali protivnika rezultatom 47:39. Najistaknutiji u redovima pobedničke ekipe bio je Kesić sa 11 poena, dok je za Građevinare najviše poena, čak 14, postigao Stojčić.\nFarmacija za nijansu bolja od Geografskog, Veterinari ipak slabiji od ekipe Fakulteta za fizičku hemiju\nU subotu, 7. marta, u hali “Radivoje Korać” u okviru 12. kola košarkaške SUUB lige, od 21h sastale su se ekipe Farmaceutskog i Geografskog fakulteta. U ovom duelu spremniji su se pokazali košarkaši Farmacije koji su savladali ekipu Geografskog fakulteta rezultatom 39:33. Najviše poena, čak 15, postigao je Pavlović, dok mu je u protivničkoj ekipi parirao ratković, sa ostvarenih 12 poena.\nU 22h, na teren su izašli košarkaši Veterinarskog i Fakulteta za fizičku hemiju. Pobedu ekipi Fakulteta za fizičku hemiju rezulttaom 54:47, donele su trojke Mladenovića, čiji je konačni učinak bio 15 poena. Najspremniji u redovima Veterinara pokazao se Šibalić sa čak 19 poena.


pasoš - Sputnjik Srbija\n18:25 22 Februar 2020\nMinistar spoljnih poslova Ukrajine Pavlo Klimkin odgovorio je na optužbe da ima državljanstvo Rusije izjavom da on „ne skuplja pasoše i laž“.\nUkrajina protestuje zbog novog dizajna poljskog pasoša sa slikama Lavova\nMinistarstvo spoljnih poslova Ukrajine uložilo je protest poljskim vlastima zbog namere da na stranicama pasoša iskoriste fotografiju kapele u Lavovu koja se nalazi na Ličakovskom groblju gde su sahranjeni poljski vojnici.\nZapad vrši „vizni genocid“ nad stanovnicima Krima\nZamenik šefa ruske diplomatije Aleksej Meškov izjavio je tokom konsultacija u Briselu da je neprihvatljiv „vizni genocid“, odnosno zabrana ulaska u Evropsku uniju stanovnicima Krima sa ruskim pasošima.\nOrnela Muti postala Moskovljanka (foto)\nItalijanska glumica Ornela Muti (61) preselila se u Moskvu, gde je u centru grada, nedaleko od Hrama Hrista Spasitelja, kupila trosoban stan, a sada planira i da uzme rusko državljanstvo.\nŠešelj predao zahtev za pasoš, ide u Zagreb, Sarajevo, RS\nLider SRS–a Vojislav Šešelj predao je danas u MUP-u u Zemunu zahtev za izdavanje pasoša jer planira da poseti prvo Zagreb, a potom Sarajevo kako bi „obišao staze svog detinjstva“.\nKako sa pasošem Kosova u Rusiju?\nAmbasada Rusije u Beogradu saopštila je danas uslove pod kojima se sa pasošem takozvane „Republike Kosovo“ može ući na teritoriju Ruske Federacije.\nSrpski pasoš, prema podacima kompanije za finasijsko savetovanje „Arton kapital“, zauzima 31. mesto na listi najpoželjnijih pasoša i s njim se bez vize ulazi u 104 zemlje.


Fudbal/Omladinski pogon – Strana 3 – CZBG portal\nSlavili omladinci i kadeti\nIzvor: FK Crvena zvezda Omladinci i kadeti Crvene zvezde upisali po šestu pobedu u nizu. Omladinci su nastavili da nižu uspehe i produžili su seriju na šest uzastopnih pobeda u domaćem prvenstvu za kraj prvog dela takmičenja. Od duela sa Radničkim u Nišu krajem septembra, izabranici Bratislava Živkovića znaju samo za slavlja u poslednjih mesec […]\nIzvor: FKCZ, zvanični sajt Kadeti Crvene zvezde savladali su Zemun u okviru 15. kola domaćeg šampionata rezultatom 4:0. Rutinski su izabranici Slavoljuba Đorđevića stigli do 31. ovosezonskog boda, a nagovštaj slavlja viđen je već u prvoj četvrtini utakmice. Marinković je u 21. minutu prekršajem za najstrožu kaznu zaustavio Babića, a sa 11 metara precizan je […]\nIzvor: FKCZ, zvanični sajt Omladinci Crvene zvezde poraženi su u 4. kolu omladinske Lige šampiona od Liverpula rezultatom 2:0. Uprkos vrlo dobrom izdanju izabranika Bratislava Živkovića, gosti su u završnici duela naplatili pomašaje crveno-belih i stigli do tri boda. Omladinci Liverpula na posebnim mukama bili su u drugoj polovini prvog poluvremena kada je Kupusović tri […]\nIzvor: FKCZ, zvanični sajt Omladinci Crvene zvezde savladali su Jedinstvo u duelu 14. kola Omladinske lige Srbije rezultatom 3:0. Idealno su izabranici Bratislava Živkovića otvorili meč, a prvu priliku da donese vođstvo domaćinu imao je Aleksa Terzić sa bele tačke u 6. minutu. Borisav Burmaz je oboren pred golom Petrovića, a odgovornost je preuzeo kapiten […]\nPosted in: Fudbal, Fudbal/Izveštaji i analize, Fudbal/Omladinski pogon Tagged: fk Crvena zvezda omladinci\nPodržimo i omladince u Ligi šampiona\nIzvor: FK Crvena zvezda Omladinci Crvene zvezde, poput prvotimaca, igraju u Ligi šampiona i u 4. kolu dočekuju Liverpul, 6. novembra od 14 sati na stadionu FK Čukarički. Biće to svojevrsna uvertira za duel prvih timova šampiona Srbije i premijerligaša, a ulaznice za ovaj meč na Banovom brdu već su u prodaji. Crveno-beli omladinci ugostiće […]\nPosted in: Fudbal, Fudbal/Vesti, Fudbal/Omladinski pogon\nIzvor: FK Crvena zvezda Omladinci Crvene zvezde savladali su BASK u 13. kolu Omladinske lige Srbije rezultatom 2:1. Izabranici Bratislava Živkovića poveli su iz jedanaesterca u 5. minutu. Najstrožoj kazni prethodio je prekršaj Kocića nad Joveljićem, a napadač crveno-belih nastavio je golgeterski niz sigurnim udarcem sa bele tačke. Gosti su bili dominantan rival, ali prednost […]\nIzvor: FK Crvena zvezda Ljubitelji fudbala na kraju aktuelne i početku naredne nedelje imaće priliku da uživaju u tri duela čiji će direktni prenosi biti emitovani na Jutjub kanalu Zvezda kids. Dvodnevni fudbalski program otvoriće kadeti Crvene zvezde na gostovanju Apolonu 4 u Kragujevcu koje je zakazano za nedelju od 11 časova. Izabranici Slavoljuba Đorđevića […]\nPoraz omladinaca posle preokreta\n24. oktobra 2018. czbtv\nIzvor: FK Crvena zvezda U veoma uzbudljivom duelu trećeg kola omladinske Lige šampiona omladinci Crvene zvezde poraženi su od Liverpula rezultatom 2:1. Domaćin je bio opasniji i konkretniji rival u prvom pokuvremenu, ali su crveno-beli disciplinovanom igrom neutralisali pokušaje, pre svega raspoloženog Adekanjea. Uprkos brobenom izdanju izabranici Bratislava Živkovića otišli su na odmor sa gorkim ukusom u […]\nIzvor: FK Crvena zvezda Omladinci su na gostovanju OFK Beogradu upisali minimalnu pobedu pogotkom Jokića, dok su kadeti istim rezultatom poraženi na svom terenu protiv Teleoptika. Omladinci Crvene zvezde odmerili su snage sa gradskim rivalom OFK Beogradom u okviru 11. kola Omladinske lige Srbije na Staroj Karaburmi i trijumfovali rezultatom 1:0. Tokom prvog poluvremena najbolje […]


SEEbiz.eu / Legalna prodaja cigareta u Crnoj Gori pala 20%\nprodaja cigareta u Crnoj Gori cigarete\nDatum objave: 13.01.2018. - 19:07:42\nPODGORICA - Na trafikama je tokom novembra i decembra prodaja cigareta pala oko 20 odsto, a nekim uvoznicima su proizvođači vratili akcizne markice, jer cigarete ne mogu da prodaju, pišu Vijesti.\n„Pad je nastavljen nakon što su od 1. januara ponovo povećane akcize na cigarete", rekao je Vijestima sagovornik sa legalnog tržišta cigareta.\nIstovremeno, crno tržište svakim danom cvjeta sve više, a nelegalne cigarete prisutne su i „ispod tezge" u manjim maloprodajnim objektima širom Crne Gore.\nRazlog za bujanje nelegalne prodaje cigareta, kako piše podgorički list, je taj što su najjeftinije cigarete u legalnoj prodaji tri puta skuplje od sličnih kod švercera.\nProšle godine je akciza povećana dva puta, u aprilu i agvustu.\nIz Ministarstva finansija saopštili su Vijestima da je, prema Monstatu, u periodu od januara do novembra prošle godine uvezeno duvana i proizvoda od duvana u vrijednosti od 13,6 miliona EUR, što je 18,8 odsto više u odnosu na 2016.\n„Ministarstvo ne raspolaže podacima o prodaji", kazali su iz tog Vladinog resora.\nIz Agencije za duvan nijesu mogli da saopšte podatke o prodaji za prošlu godinu, jer se još obrađuju.\nIz te institucije su uoči Nove godine rekli da je za 11 mjeseci prošle godine , prema podacima veletrgovaca, prodato 2,5 odsto manje cigareta , nego u istom periodu 2016.\nNovo poskupljenje od 1. januara iznosilo je od 30 do 50 odsto centi po paklici.


NSRS o ukidanju "bijelog hljeba" - Istinito.com - Ne budi ovca!\nPočetna > BIH > Politika > NSRS o ukidanju “bijelog hljeba”\nNSRS o ukidanju “bijelog hljeba”\n6. Februara 2020. 6. Februara 2020. Istinito136Leave a Comment on NSRS o ukidanju “bijelog hljeba”\nUkidanje takozvanog “bijelog hljeba” naći će se pred poslanicima Narodne skupštine RS na predstojećem devetom redovnom zasjedanju, 18. februara.\nPotpredsjednik Narodne skupštine Republike Srpske Milan Petković uputio je u skupštinsku proceduru dva nacrta zakona čijim bi se usvajanjem ukinula ova neopravdana, ali i nemoralna privilegija, po kojoj izabrana i postavljena lica u RS pola godine nakon prestanka mandata imaju pravo na platu, plaćene poreze i doprinose.\nRadi se o Nacrtu zakona o izmjenama Zakona o statusu funkcionera jedinica lokalne samouprave i Nacrtu zakona o izmjeni Zakona o radnim odnosima u državnim organima.\nU razlozima za donošenje ovih zakona, predlagač Milan Petković je naveo da postoji potreba da se ukine ova neopravdana privilegija.\nOn je ranije obrazložio da je u prošlom sazivu 37 poslanika i delegata, nakon prestanaka mandata u Narodnoj skupštini i u Vijeću naroda Republike Srpske, ali i ministara koristilo “bijeli hljeb”, za šta je u neto iznosu Vlada Srpske izdvojila 600.000 KM.\nTagged bijeli hljeb istinito nsrs poslanici rasprava\nOdržano ročište o određivanju mjera zabrane Mektiću\nŠeranić: U RS nema zabilježenih slučajeva koronavirusa


Lideri političkih partija će diskutovati o privredi i pitanjima rada\nBy Zacharias Petrou / Објављено на: February 14, 2020\nGrčki premijer Kyriacos Mitsotakis i lider opozicione SIRIZA Alexis Tsipras u petak će se naći oču u oči u Parlamentu,gde će kao lideri političkih stranaka održati govore o pitanjima ekonomije, rada i privrednog rasta.\nGrčki premijer će se prvi obratiti Domu, kako bi upoznao poslanike sa planovima Vlade o pitanjima u oblasti radnih odnosa. Kyriacos Mitsotakis će odgovarati na pitanja koja su o toj temi postavili Tsipras i lider Komunističke partije Dimitris Koutsoumbas.\nPrema rečima lidera SIRIZA, Vlada je uspela da ukine mere zaštite rada u prvih šest meseci od dolaska na vlast. Alexis Tsipras takođe je optužio Mitsotakisovu administraciju za intervencije koje su dovele do smanjenja plata i podrivanja kolektivnih ugovora o radu. SIRIZA je takođe zatražila da čuje kako vlada planira da reši “odliv mozgova” koji pogađa zemlju te šta namerava da uradi u vezi sa rekordnim brojem otpuštanja u poslednjim mesecima.\nSa svoje strane, Dimitris Koutsoumbas poziva Vladu da vrati minimalnu platu od 751 eura, čineći je obaveznom nacionalnim kolektivnim ugovorom o radu, a ne odlukom ministara. Komunistička partija takođe optužuje da je minimalna plata smanjena za 22% ukupno, a za 32% za mlade radnike, od 2010. godine. Takođe navodi potrebu za zaštitom zdravlja na radnom mestu.\nDebata u Parlamentu dolazi u vreme kada se se očekuje da Vlada podnese dugo očekivani Nacrt zakona o reformi socijalnog osiguranja. Očekuje se da će ovo područje politike postati žarište suprotstavljanja Vladi u narednim sedmicama.\nMinistar rada je rekao da je cilj zakona da otkloni nepravde nanesene penzionerima u zemlji. Opozicione stranke, sa druge strane, već su najavile da će se suprotstaviti usvajanju zakona, jer smatraju da negativno utiče na penzionere.\nAnalitičari ističu da bi glavna opoziciona SIRIZA i Pokret za promene (KINAL), stranka levog centra, mogli da traže zajedničku osnovu u otporu Vladinoj socijalnoj i radnoj politici./ibna


Mreža dobre energije: gradovi, opštine i civilno društvo zajedno za održivu lokalnu energetiku - Beogradska otvorena škola\nSremski Karlovci su u utorak, 3. oktobra 2017. godine, bili mesto dobre energije. Tog dana je osnovana Mreža dobre energije – dobrovoljna platforma posvećena primeni i širenju dobre prakse i rešenja u lokalnoj energetici. Gradovi Šabac i Pirot i opština Vrbas su prve jedinice lokalne samouprave koje su potpisale Povelju dobre energije sa osnivačima Mreže - Beogradskom otvorenom školom, RES fondacijom i Pokretom gorana Vojvodine.\nMreža dobre energije osnovana je na konferenciji upriličenoj u zgradi Magistrata, na kojoj se okupilo oko 100 predstavnika gradova i opština, civilnog i poslovnog sektora, a oko potrebe za održivim rešenjima za lokalnu energetiku.\nKroz Mrežu dobre energije Beogradska otvorena škola nastavlja dugogodišnju tradiciju podrške jedinicama lokalne samouprave u uspostavljanju sistema energetskog menadžmenta i uvođenju prakse održive lokalne energetike.\nKonferenciju su otvorili predsednik opštine Sremski Karlovci, gospodin Nenad Milenković, i Pokrajinski Sekretar za energetiku, građevinarstvo i saobraćaj, gospodin Nenad Grbić koji su istakli značaj približavanja energetike lokalnim rešenjima i pozdravili napore svih aktera za unapređenje energetske efikasnosti i povećanje korišćenja lokalno dostupnih obnovljivih izvora energije.\nO izazovima i primenjenim rešenjima govorili su predstacnici Vrbasa, Šapca i Pirota – koji su lideri u uspostavljanju sistema energetskog menadžmenta u Srbiji, sa već ostvarenim zavidnim rezultatima. Šta je bilo najteže na samim počecima, kako su se snalazili i prevazilazili izazove i zašto su odlučili da se povežu kroz Mrežu dobre energije govorili su gospodin Nebojša Zelenović, gradonačelnik Šapca, gospodin Milan Glušac, predsednik opštine Vrbas, i gospodin Bojan Ivković, energetski menadžer Pirota. Zelenović je istakao značaj ušteda energije za gradski budžet ali i za kvalitet života Šapčana. Milan Glušac je naveo da je za uspeh lokalne energetske politike potrebno učešće svih zainteresovanih strana u njenom kreiranju, a zatim i posvećenost u sprovođenju svih, a najpre donosilaca odluka. Ivković je predstavio principe dobre energije koji se primenjuju u Pirotu.\nSvoju podršku osnivanju Mreže dobre energije i njenom konceptu dala je i Energetska zajednica, čija je predstavnica gospođa Irina Lazzerini, ekspert za održivu energetiku, naglasila značaj energetske efikasnosti i lokalnih rešenja u ostvarivanju ciljeva Energetske zajednice. Kako se mogu finansirati projekti dobre energije govorio je gospodin Marko Blagojević, direktor Vladine Kancelarije za upravljanje javnim ulaganjima. Na konferenciji su takođe svoje programe podrške energetskoj efikasnosti i dobroj energiji predstavili Švajcarska kancelarija za saradnju, Program Ujedinjenih nacija za razvoj (UNDP) i drugi.\nNa kraju dana Vrbas, Šabac i Pirot su sa Beogradskom otvorenom školom, RES Fondacijom i Pokretom gorana Vojvodine potpisali osnivačku Povelju Mreže dobre energije, potvrđujući svoju dugoročnu privrženost održivoj lokalnoj energetici, razmeni uspešnih rešenja i rešenost da i ubuduće sa energetskih reči prelaze na efikasna dela.\nViše o Mreži dobre energije možete pogledati na www.dobraenergija.org\nIzdvajamo: Infografika BOŠ-a o sistemu energetskog menadžmenta


Politika - datum: 2019-09-16 JOVAN VUČUROVIĆ ODGOVORIO POSLANIKU MIODRAGU VUKOVIĆU Izmjene Ustava neminovne\nIzmjene i dopune Ustava su jedno od najvažnijih pitanja za budućnost Crne Gore, bez čijeg rješavanja nema ni izbornih zakona ni pravičnih izbora, poručio je poslanik Demokratskog fronta (DF) Jovan Vučurović. On je reagovao na izjavu poslanika DPS-a Miodraga Vukovića da je najavljena inicijativa DF-a za izmjene i dopune Ustava legitimna, ali da je sporna sadržina.\nU reagovanju poslanika DF-a navodi se da se tom problemu ne smije pristupati pričom o poraženima i pobjednicima, jer su to, kako je naglasio, u Crnoj Gori relativne kategorije.\n– Priča o građanskoj državi u ovakvoj situaciji je čista prevara, jer ne može država biti građanska ako je bilo koji narod u njoj neravnopravan i ugrožen. Što je najopasnije, ovdje se od vlasti i dijela opozicije pod firmom građanskog forsira antisrpsko, Srbi se posmatraju kao remetilački faktor, kao neko koga je poželjno ugrožavati i diskriminisati – ukazao je Vučurović.\nKako je poručio, DF će se boriti da se ta situacija promijeni jer su Srbi kroz istoriju stvarali Crnu Goru.\n– DF će preko Ustavnog odbora pokrenuti izmjene i dopune Ustava i očekujemo da će nas podržati svi oni koji smatraju da Crna Gora treba da ide u pravcu prevazilaženja podjela – saopštio je Vučurović.


Trgovina Kine i zemalja uključenih u “Pojas i put” premašila 5.000 milijardi dolara – Bankar.me\nDecember 24, 2018 AZIJA, SVE VIJESTI, TRGOVINA Leave a comment\nProjekat je stvorio više od 240.000 radnih mesta u zemljama obuhvaćenim inicijativom, tvrdi visoki kineski diplomata i šef Komisije za spoljna pitanja Komunističke partije Jang Đeči.\n“Tokom proteklih pet godina, obim trgovine robom između Kine i zemalja uključenih u inicijativu premašio je 5.000 milijardi dolara, a direktne investicije iznose preko 70 milijardi dolara” – rekao je on, a prenosi Raša tudej.\nU okviru inicijative, već se više od 11.000 teretnih vozova kreće između Kine i Evrope koji povezuju skoro 100 gradova širom tog regiona.\nJang je, takođe, rekao da je izgradnja Kinesko-pakistanskog ekonomskog koridora podigla bruto domaći proizvod te južnoazijske zemlje za dva posto i da se očekuje da će železnička pruga Mombasa-Najrobi povećati BDP Kenije za 1,5 posto.\nViše od 140 zemalja i međunarodnih organizacija do sada je sa Kinom potpisalo sporazume o zajedničkoj izgradnji projekta “Jedan pojas, jedan put”, koji ima za cilj da poboljša povezanost i saradnju između Istočne Azije, Evrope i Istočne Afrike.\nOčekuje se i da će inicijativa značajno ojačati globalnu trgovinu, smanjujući troškove trgovine za zemlje u sklopu inicijative, procenjuju stručnjaci.\nPOJMOVIKineske investicije novi Put svile\nPrevious Objavljene podsticajne cijene struje iz malih obnovljivih izvora energije\nSljedeći Cijene goriva bez promjena, i pored nižih cijena nafte


„Er Srbija“ pokreće sezonske letove Niš-Tivat i Kraljevo-Solun - Sputnjik Srbija\n11:05 18 Jun 2021\n16:34 28.05.2021 Preuzmite kraći link\nLetovi na relaciji Kraljevo - Solun obavljaće se jednom nedeljno, svakog utorka, od 13. jula do 24. avgusta, saopštio je srpski avio-prevoznik.\nSaobraćaj na liniji Niš - Tivat odvijaće se dva puta nedeljno.\n„Veliko nam je zadovoljstvo što ćemo i putnicima iz centralne i južne Srbije omogućiti da iz Niša i Kraljeva lete do popularnih primorskih destinacija tokom letnje sezone. Raduje nas što postepeno širenje mreže destinacija do kojih saobraćamo u aktuelnim okolnostima obuhvata i druge aerodrome u zemlji, osim našeg matičnog u Beogradu, kako bismo što većem broju putnika olakšali odlazak na zasluženi odmor“, rekao je direktor komercijale i strategije u „Er Srbiji“ Jirži Marek.\nSrpski nacionalni avio-prevoznik je saobraćaj sa aerodroma „Morava“ ka Solunu trebalo da uspostavi prošle godine, ali su planovi odloženi usled posledica pandemije virusa korona.\nLetovi do drugog po veličini grada u Grčkoj obavljaće se turboelisnim avionom ATR72\n11:03 Kina otkrila plan za Mars: Baza na Crvenoj planeti i eksploatacija resursa /video/


Početna/BBC vesti/Korona virus: U Srbiji preminulo još 29 ljudi, u Britaniji u 2020. najviše smrti od Drugog svetskog rata\nOko 85.000 ljudi u Srbiji prijavilo se za dobrovoljnu vakcinaciju za nešto više od 24 sata, evropske zemlje nastavljaju imunizaciju, a nemačka kancelarka Angela Merkel upozorila je da je pred tom zemljom još osam do deset nedelja strogih mera.\nPrema podacima Zavoda za nacionalnu statistiku u Velikoj Britaniji, u 2020. zabeležen je najveći porast broja smrtnih slučajeva u jednoj godini posle više od sedam decenija, odnosno od 1940. i Drugog svetskog rata.\n„Ipak i dalje je nestabilna i nesigurna”, dodao je Kon i napomenuo da zbog toga neće biti organizovanog dočeka Srpske nove godine.\n„ Mi znamo da u delu gde imamo ozbiljnu zaštitnu opremu, moguća mesta za zaražavanje su mesta gde se pravi pauza i popije kafa”, naveo je Kon.\n„Ove mere trebale bi, u teoriji, da budi dovoljne kako bi se broj zaraženih smanjio do sredine februara”, rekao je Molthaus.\n„Diznilend je najveća kompanija u ovom okrugu i zbog toga će pomoći u pocesu vakcinacije”, rekao je predsednik okruga Endru Do.\n„Osim kašlja, dobro se osećaju”, rekla je Lisa Piterson, izvršna direktorka zoološkog vrta u San Dijegu.


Misterija Janukovičeve „zlatne vekne“ (video) - 18.05.2016, Sputnik Srbija\nMisterija Janukovičeve „zlatne vekne“ (video)\nMisterioznu „zlatnu veknu“ i druge vrednosti iz rezidencije svrgnutog ukrajinskog predsednika Viktora Janukoviča više niko ne traži. Potraga je obustavljena... 18.05.2016, Sputnik Srbija\nevropa, vesti, svet, ukrajina, viktor janukovič\n09:16 18.05.2016 (Osveženo: 14:49 18.05.2016)\n© Foto : Youtube/Novosti Ukrainы 24Janukovičeve "zlatna vekna" hleba\n© Foto : Youtube/Novosti Ukrainы 24\nMisterioznu „zlatnu veknu“ i druge vrednosti iz rezidencije svrgnutog ukrajinskog predsednika Viktora Janukoviča više niko ne traži. Potraga je obustavljena, slučaj je zatvoren.\nZlatna poluga u obliku vekne hleba, teška oko dva kilograma, nestala je u martu prošle godine, a za deo ukrajinske javnosti ona je bila simbol korupcije i Janukovičevog režima.\nUkrajinsko tužilaštvo je „u tišini“ zatvorilo ovaj slučaj još početkom decembra 2015. godine „zbog nedostatka dokaza“, što je izazvalo sumnju o tome da li je „zlatna vekna“ uopšte i postojala.\n„Zbog toga imam dilemu: ili ’zlatne vekne‘ i drugih dragocenosti, koje je videla cela zemlja, nije ni bilo u ’Mežigorju‘, ili treba kazniti one koji su zatvorili krivični postupak. Vrednosti su nestale, a za počiniocima se ne traga. Osim toga, tužilaštvo čak i ne vidi elemente krivičnog dela u slučaju u kojem su nestale dragocenosti milionske vrednosti“, izjavio je Dmitrij Dobrodomov, sekretar Antikorupcijskog komiteta Vrhovne rade Ukrajine, ističući istovremeno da je taj slučaj još jedan upečatljiv primer „efekasnosti“ rada tužilaštva.\n10 Decembar 2015, 08:53\n„Zlatna vekna“ pronađena je navodno u Janukovičevoj rezidenciji „Mežigorje“, odmah nakon državnog udara u februaru 2014. godine i njegovog odlaska iz zemlje.\nOpozicioni ukrajinski mediji objavili su tada kadrove koji su, kako su tvrdili, snimljeni u rezidenciji svrgnutog ukrajinskog predsednika. U emitovanim snimcima prikazana je luksuzno opremljena vila sa skupocenim nameštajem, posuđem, zlatnicima i pozlaćenom ve-ce šoljom, koja je u Ukrajini takođe korišćena da se prikaže „rasipnost“ svrgnutog predsednika i kao simbol korupcije.\n„Zlatna vekna“ navodno je pronađena u Janukovičevom radnom kabinetu u rezidenciji. Kasnije su juveliri izračunali da se vrednost ove poluge procenjuje na najmanje 8,5 miliona rubalja (oko 113.000 evra).\nIstraga je tvrdila da je pronađen i spisak poklona koje je Janukovič dobio za svoj rođendan, 9. jula 2013. godine, a da je tu bila upisana i „zlatna vekna“, koju je navodno dobio od Vladimira Lukjanenka, predsednika jedne ukrajinske kompanije koja se bavi mašinogradnjom.\nJanukovič i Lukjanenko tu priču o poklonu i „zlatnoj vekni“ nikada nisu javno potvrdili. Biznismen je odbio da o tome govori za medije, a bivši ukrajinski predsednik je odbacio tvrdnje da je ovaj zlatni grumen pronađen u njegovoj rezidenciji.\n„Moguće da je on negde i bio, ali on nije bio u mojoj kući“, izjavio je svojevremeno Janukovič.\n„Zlatna vekna“ je posle državnog puča postala neizostavni deo ukrajinskog folklora. Misterioznu „veknu“ Ukrajinci su „pretočili“ u suvenir, koji je bio čak traženiji i od pozlaćene ve-ce šolje.\nTuristima su počeli da nude minđuše, prstenje i magnete u obliku „zlatne vekne“, a ukrajinski prozapadni mediji nastavili su da koriste svaku priliku da uz Janukovičevo ime spomenu i „njegov“ dragoceni „hlebčić“.\n„Mežugorje“ je bila rezidencija Viktora Janukoviča, koju je on privatizovao. Smeštena je nedaleko od Kijeva, u selu Novi Petrovci na obali Dnjepra.\nPosle februarske revolucije, rezidencija je neko vreme bila otvorena za posetioce, a nove kijevske vlasti su, nakon što su bivšeg predsednika prognale iz zemlje i optužile ga za sve smrtne grehe, konfiskovale njegovu imovinu.\nUkrajinski sud je u junu prošle godine doneo rešenje po kojem se zemljište površine 135 hektara, na kojem se nalazi rezidencija „Mežugorje“ vraća u vlasništvo državi. Sud je procenio da ovaj komad zemlje vredi više od 10 miliona dolara.\nKog ukrajinskog predsednika Obama naziva „marionetom“?\n9 Oktobar 2015, 20:55\nJanukovič je izabran za predsednika u februaru 2010, a krajem februara 2014. napustio je zemlju tokom masovnih demonstracija. Sledećeg dana ukrajinski parlament mu je ukinuo predsednička ovlašćenja.\nOn je u jesen 2013. odbio da potpiše sporazum o približavanju EU, posle čega su počeli masovni protesti podrške evropskim integracijama u Kijevu i drugim ukrajinskim gradovima.\nPosle revolucije i svrgavanja, protiv Janukoviča je u Ukrajini otvoreno nekoliko krivičnih slučajeva, a na vlast su došle prozapadne vlasti, koje su ogrezle u korupciju i zemlju dovele do ekonomskog kraha. Nove kijevske vlasti su takođe povele rat protiv sopstvenog, „nepodobnog“ stanovništva na jugoistoku zemlje i počele su žestoko da se obračunavaju sa svojim neistomišljenicima.\nJanukovič se krajem prošle godine obratio Evropskom sudu za ljudska prava u Strazburu, ocenivši da se ne poštuju njegova prava da ima pravično suđenje u svojoj zemlji. On je podneo žalbu Sudu za Kršenje prava na fer suđenje i za diskriminaciju vlasti prema političkom neistomišljeniku.\nJanukovičev advokat Vitalij Sergjuk je u martu ove godine izjavio da je Janukovič spreman da se vrati u Ukrajinu kao predsednik zemlje i da će biti preduzeti pravni koraci za to. On je istakao da je procedura za smenu predsednika bila grubo kršenje ukrajinskog ustava.\nSergjuk je rekao da Janukovič nije na međunarodnoj poternici i da može slobodno da putuje svetom, ali da u Ukrajini postoji opasnost po njegov život i bezbednost.


Postavio Yucom - 22/09/2020 Uncategorized\nKomitet pravnika za ljudska prava (YUCOM), Beogradski centar za bezbednosnu politiku (BCBP) i Udruženje Narodni parlament iz Leskovca pozivaju aktiviste i aktivistkinje iz Novog Sada da se prijave na dvodnevni trening osnaživanja u pogledu njihovih prava, mogućnosti i zaštite. Dvodnevni trening u Novom Sadu će se održati 29. i 30. septembra na Salašu 137, (Međunarodni put 137, Čenej). U prilogu možete pronaći poziv i nacrt agende.\nUkoliko ste zainteresovani da pohađate trening možete se prijaviti slanjem sledećih podataka na e-mail adresu office@yucom.org.rs i/ili marija.maljan@yucom.org.rs: ime, prezime, organizacija (ukoliko je primenjivo) i oblast delovanja. Prijave možete slati do petka 25. septembra 2020. godine. Broj učesnika na treningu je ograničen kako bi trening mogao da se održi u skladu sa merama sprečavanja širenja zarazne bolesti COVID-19. Učesnici koji budu primljeni na obuku biće obavešteni u ponedeljak 28. septembra 2020. godine.


Štajnmajer: Ne dijelim stav Aselborna - Aselborn: Mađarsku isključiti iz EU! — Radio Velkaton : Radio Velkaton\n13. Septembra. 2016. Svijet, Vijest dana, Vijesti\nŠtajnmajer: Ne dijelim stav Aselborna – Aselborn: Mađarsku isključiti iz EU!\nŠef njemačke diplomatije Frank-Valter Štajnmajer izjavio je da se ne slaže sa stavom svog kolege iz Luksemburga Žana Aselborna da bi Mađarsku trebalo isključiti iz EU zbog oštre politike protiv migranata. “To nije stav dogovoren u Evropi. Mogu da razumijem da, kada se radi o Mađarskoj, neko u Evropi postaje nestrpljiv… Međutim, nije moj lični pristup da nekoj članici EU pokazujem vrata”, rekao je Štajnmajer na konferenciji za novinare u glavnom gradu Letonije, Rigi, gdje boravi u posjeti. Ministar spoljnih poslova Luksemburga Žan Aselborn rekao je da bi Mađarsku trebalo privremeno ili čak trajno izbaciti iz Evropske unije zbog njenog stava o izbjeglicama i drugim pitanjima. EU ne može tolerisati kršenje svojih temeljnih vrijednosti, rekao je Aselborn za njemački dnevnik “Velt” samo nekoliko dana prije sastanka 27 lidera EU u Bratislavi na kome će se razgovarati o budućnosti Unije.\n“Svako ko poput Mađarske diže ograde protiv izbjeglica iz ratom zahvaćenih područja ili krši slobodu štampe i nezavisnost pravosuđa teba da bude privremeno, ili ako je potrebno zauvijek, isključen iz EU”, rekao je on. Aselborn smatra da je to jedini način da se “sačuvaju kohezija i vrijednosti EU”, prenosi AP. Mađarska će 2. oktobra održati refrendum o odbacivanju bilo kakvog budućeg plana EU o preseljenju migranata u okviru zemalja članica. Mađarski premijer Viktor Orban ponovo je juče oštro kritikovao migrantsku politiku EU, navodeći da to što je ta zemlja podigla ogradu prema Srbiji i Hrvatskoj da bi zaustavila migrante predstavlja dokaz “nesposobnosti Brisela”. “Evropa mora da se probudi , kriza se neće riješiti sama od sebe”, rekao je Orban, navodeći da su neophodne alternative – smislene debate i ujedinjena Evrope, prenosi MTI.\nMinistar vanjskih poslova Luksemburga Žan Aselborn zauzeo se danas da Mađarska bude suspendirana ili čak isključena iz EU zbog “masovnog kršenja” fundamentalnih vrijednosti EU. Aselborn je u intervjuu za list “Velt” dodao da je Mađarska blizu da izda naredbu da se na izbjeglice puca, komentirajući način na koji Budimpešta tretira izbjeglice, nezavisnost i slobodu medija. “EU ne može da tolerira tako neodgovarajuće ponašanje,” rekao je on, dodajući da svaka zemlja koja krši osnovne vrijednost treba da bude isključena iz EU privremeno, a ako je neophodno i zauvijek. On je rekao da je to jedini način da budu zaštićene kohezija i vrijednosti EU. Aselborn se požalio da ograda na mađarskoj granici postaje sve veća, duža i opasnija, prenio je BBC. U Mađarskoj se 2. oktobra održava referendum na kojem će se odlučivati o kvoti EU za prihvatanje izbjeglica.\n17.05.2022 Austrija nema namjeru priključiti se NATO-u\n17.05.2022 Šri Lanka ima goriva tek za jedan dan, a premijer poruč...\n17.05.2022 Stoltenberg odgovorio Turskoj: Moramo biti zajedno u ov...\n17.05.2022 Ukrajinski vojnici evakuiraju se iz Mariupolja, prepušt...


Vlasnik kompanije Geely postao najveći pojedinačni deoničar Daimlera | Auto magazin\nPočetna strana » Najnovije » Vlasnik kompanije Geely postao najveći pojedinačni deoničar Daimlera\nI to se desilo, Kinezi polako kupuju najvažnije svetske kompanije. U ovom slučaju, Li Shufu, vlasnik i predsednik kineskog proizvođača Geely, kupio je 9,69 posto udela u Daimleru, čime je postao najveći pojedinačni deoničar.\nVrednost kupljenog kapitala je skoro devet miljardi američkih dolara, odnosno oko sedam milijardi i trista miliona evra.\nNije tajna da je Geely mesecima unazad nastojao da sa Daimlerom oformi alijansu u cilju razvoja električnih vozila, s obzirom da kineska vlada insistira na što skorijem uvođenju zelenih tehnologija u cilju smanjenja zagađenja vazduha.\nGeely trenutno u svom vlasništvu ima Volvo automobile, Polestar i kompaniju Londonski taksi. Prošle godine kupili su 49,9 posto udela kompanije Proton, u šta je uključen i brend Lotus.\nOvom kupovinom Li Shifu je kao najveći pojedinačni deoničar nadmašio kuvajstki investicioni fond, koji raspolaže sa 6,8 posto Daimlera.\nPod okriljem Daimlera su, da podsetimo, ne samo Mercedes automobili i vanovi, već i kamioni i autobusi, među kojima su brendovi Fuso i Setra.


Potpisan ugovor za izradu projektno-tehničke dokumentacije za beogradski metro | Energetski portal Srbije\nPotpredsednica Vlade Republike Srbije i ministarka građevinarstva, saobraćaja i infrastrukture Zorana Mihajlović prisustvovala je juče, 21. jula, potpisivanju ugovora za izradu projektno-tehničke dokumentacije za projekat izgradnje metroa između Grada Beograda, JKP „Beogradski metro“ i kompanije „Ežis“.\nBečki vozovi se kreću pomoću energije kočenja\n„Ovo je za Francusku jedan od najvećih i najvažnijih projekata koje ćemo sprovesti nakon posete predsednika Makrona Srbiji. Zajedno, francuski i srpski eksperti činiće tim koji će realizovati ovu investiciju, uz ogromnu podršku Vlade Srbije i Grada Beograda“, objasnio je ambasador.\n„Uveravam vas da ćemo dati sve od sebe da se on uspešno sprovede, na dobrobit građana Beograda i Srbije. Hvala Vladi Srbije na pomoći i podršci“, zaključio je Bovar.


Predsporazum postignut na Malti o automatskoj raspodeli migranata - Svet - Dnevni list Danas\nPočetna » Svet » Predsporazum postignut na Malti o automatskoj raspodeli migranata\nPredsporazum postignut na Malti o automatskoj raspodeli migranata\nPostignut je predugovor na Malti između četiri zemlje EU za uspostavljanje sistema automatske raspodele migranata koji se iskrcaju na Malti ili u Italiji, izjavile su novinarima delegacije na mini samitu o imigraciji u La Valeti.\n1Piše: Beta-AFP 23. septembra 2019. 17.51\nFoto: EPA-EFE/ DOMENIC AQUILINA\n„Postigli smo dobre rezultate koji su doveli do zajedničkog dokument, koji slede dva ranija dokumenta Francuske i Nemačke sa jedne strane i Malte i Italije sa druge“, rekao je malteški ministar unutrašnjih poslova Majkl Faruđa, domaćin mini samita.\n„Ali želimo ambicioznu reformu koja uključuje takođe Španiju, Grčku i Kipar, zemlje koje se nalaze na migracionim rutama istočnog i zapadnog Mediterana“, rekao je Kastaner.“Ne radi se o ponovnom otvaranju masivne migracione rute preko Mediterana niti o ostavljanju Malte i Italije da se same bore sa tim problemom“, dodao je on.\nSamo 13 odsto od 67.000 ilegalnih migranata koji su stigli u Evropu od početka godine iskrcali su se u Italiji ili na Malti u odnosu na 57 odsto u Grčkoj i 29 odsto u Španiji.\nMigranti, spasavanjeLa Valeta\n23. septembra 2019. u 22.51\nRasporedite ih po Africi – tamo ima puno mesta…


Izvoz u SAD bez carine - šansa za srpske privrednike - KoZnaZna - Vizni režim, putovanja Izvoz u SAD bez carine - šansa za srpske privrednike - KoZnaZna - Vizni režim, putovanja\nPrivrednici iz Srbije na američko tržište odnedavno bez carine mogu da izvoze automobilske delove, smrznuto voće i povrće, lovačko oružje i municiju, a to su, rekao je danas šef ekonomskog odeljenja Ambasade SAD u Beogradu Džeremi Long, grupe proizvoda koje su se tradicionalno u prošlosti najviše prodavali u SAD.\nNa listu proizvoda koji ne podležu carini, kako je rekao savetnik predsednika Privredne komore Srbije Veljko Jovanović nalazi se 5.000 proizvoda.\n“SAD prepoznaje zemlje koje su ekonomski u razvoju i daju im priliku da određene proizvode izvoze bez carina”, istakao je Jovanović.\nLong kaže da su automobilski delovi, smrznuto voće i povrće i lovačko oružje i municija bile tri grupe najznačajnijih proizvoda, ali da je bilo još onih koji su se izvozili na tržište SAD.\nOn je uoči današnje konferencije “Bescarinski uvoz u Ameriku – sve o GSP sistemu” kazao da je bescarinski izvoz u Ameriku – GSP program veoma važan sistem koji koji omogućava da se poveća razmena roba između SAD i mnogih zemalja u svetu, uključujući i Srbiju.\n“To je sistem koji pogoduje obema stranama da se razvijaju dalje. Nešto što pomaže trgovinsku razmenu svakako pomaže da se poveća zaposlenost i u SAD i Srbiji. I zato želimo da se postaramo da što više ljudi u Srbiji čuje na koji način mogu da koriste ove trgovinske preferencijale i da povećaju trgovinsku razmenu sa Amerikom”, rekao je Long.\nPrema Jovanovićevim rečima, američko tržište ima veliku “usisnu moć”, te da nije pitanje da li tamo možemo da izvozimo.\n“Većina roba koja je i sada na tom tržištu može da ima veći izvoz. Puno smo pričali o poljioprivredi, ima i onih proizvoda iz namenske industrije koji se već tradicionalno izvozi. Apelujemo na ljude da dođu i raspitaju se kod nas o uslovima poslovanja na tom tržištu, da se opreme adekvatnim papirima, sagledaju realno svoje kapacitete i koliko je njihov proizvod zaista konkurentan”, kaže Jovanović.\nNa pitanje da li je naš proizvod konkurentan, Jovanović ističe da jeste, ali da uvek treba razmišljati i o količinama i tome koji su rokovi dospeća.\n“Takođe treba razmišljati i o tome da li u kontinuitetu možemo da pružimo određene količine, to je ono što čini konkurentnost”, navodi.\nIstiče i da pažnja treba da bude na malim i srednjim preduzećima koja treba da naprave proizvode koji su konkurentni, a koji će “zauzeti neke male niše”.\n“I mislim da nam je šansa, o bilo kom sektoru da pričamo, u regionalnom nastupu. Pričamo o državama koje u okviru CEFT-e imaju međusobno najveću razmenu i imaju sličan stepen razvoja privrede. Te države ako bi nastupile zajedno na tržištima koje su tih kapaciteta kao što je američko, kinesko, rusko zajedno imaju zaista veću šansu”, rekao je Jovanović.\nBiznis, Carina, Izvoz, Privreda, sad\nKnjigovodstvena agencija 10. februara 2021. u 17:13\nOvo je dobra vest za naše privrednike.


Ostali sportovi - Otvoreno pismo Gradonačelnici Pančeva\nOtvoreno pismo Gradonačelnici Pančeva\nPodsetiću Vas koliko su, u istoriji dugoj 90 godina, vaše prethodne kolege gradonačelnici doprineli tradiciji, uspehu i sportskoj instituciji veslačkog kluba „Tamiš“ od 1922.godine. Doktor Milan Zaka, prvi među njima, osnivač i prvi predsednik Kluba. Osnivačka skupština održana je u njegovoj kući, 5. novembra daleke 1922. godine.\nTakođe i Vama poznati najbliži savremenici: gradonačelnik Dr Radenko Topalović, adaptacija i zidanje nove remize za čamce 100 m2, gradonačelnica Borka Kruška, sagrađen flos za čamce 40 m2 i kupljena „galija“ školski čamac za projekat „Veslanje u osnovnim školama“ , gradonačelnik Srđan Miković, adaptacija i zidanje sale za zimski trening 100 m2.\nPo novom Zakonu o sportu Olja, Miloš, Kosta, Stefan, Vladana i članovi Kluba od 1922. do 2011., gradu Pančevu i Vama na upravljanje, kao dobri domaćini, predaće preko 100 000 evra u sportskim instalacijama i opremi, preko 900 m2 zgrada, sala i remiza, preko 86 ari placa na desnoj obali Tamiša.\nPitam šta ste Vi spremni da uradite u Vašem mandatu, sem što ste ukinuli 10 godina dug projekat „Veslanje u osnovnim školama“ kroz koji je godišnje prolazilo preko 3 500 učenika od petog do osmog razreda, sem što ste ignorisali dve osvojene bronzane medalje na Evropskom prvenstvu u veslanju, pa Miloš Stanojević i Olivera Borojev veslaju u čamcu koji još ni danas nije otplaćen.\nSportske uspehe i olimpijski potencijal veslača veslačkog kluba „Tamiš“ prepoznaju i Međunarodni olimpijski komitet i Olimpijski komitet Srbije i Pokrajinski sekretarijat za sport, jedino smo od Vas ignorisani.\nProf. Dr Novica Jovanović,\nPredsednik veslačkog kluba „Tamiš“


Breda Univerzitet- studije u Holandiji - SAT Agencija\nBreda Univerzitet je pravo izbor za vas ukoliko ste vi jedna od osoba koja voli Holandiju. Zemlju za koju svi kažu da je zemlja lala i vetrenjača.\nBreda univerzitet primenjenih nauka je institut visokog obrazovanja u Holandiji koji finansira vlada. Na ovom univerzitetu studira više od 7000 holandskih, kao i stranih studenata iz oko 100 zemalja. Breda univerzitet primenjenih nauka nudi Bachelor i Master programe koji su na profesionalnom i akademskom nivou u oblastima poput medija, hotelijerstva, logistike, turizma itd. Breda uiverzitet nudi svojim studentima mogućnosti da ostvare svoje snove u međunarodnom studijskom okruženju.\nŠto se tiče obrazovanja na ovom univerzitetu, Breda univerzitet se dobro kotira kad je u pitanju internacionalno rangiranje. Naime, ovaj univerzitet se nalazi na 23.mestu u svetu u ugostiteljstvu, kao i na 16. i 20. mestu u dizajnu igrica što nije uopšte loša pozicija.\nProgrami – Breda Univerzitet\nDakle, Breda univerzitet nudi studentima mogućnost upisivanja Bachelor i Master programa. Bachelor programi traju 3 godine, dok Master programi mogu trajati od 1 do 2 godine. Programe za koje se možete opredelite su u okviru sledećih oblasti:\nBuilt Environment ( 1 program)\nFacility ( 1 program)\nGames ( 2 programa)\nHotel ( 1 program)\nLeisure and Events ( 7 programa)\nLogistics ( 3 programa)\nMedia ( 3 programa)\nTourism ( 4 programa)\nArtificial Intelligence and Data Management ( 1 program)\nKampus – Breda Univerzitet\nKampus na Breda univerzitetu se nalazi odmah izvan centra grada i sa svojom baštom, širokim šetalištima, sportskim terenima, istorijskom zgradom i nekoliko stilski renoviranih struktura, kampus je privlačno mesto za svakog studenta. Kampus je mesto gde se okupljaju studenti, kao i osoblje univerziteta.\nKljučne vrednosti kampusa na Breda univerzitetu uključuju transparentnost i otvorenost, povezivanje ljudi, održivost, osećaj zajedništva, kao i korišćenje tehnologije i sredstava na najpametniji mogući način. Kao rezultat, kampus svim svojim stanovnicima nudi sigurnost i ugodnost, što je od vitalnog značaja za dobrobit studenata i univerziteta.\nŠto se smeštaja tiče, Breda univerzitet ne poseduje studentski dom tako da će biti vaša obaveza da nađete smeštaj. Sobe za studente u Bredi varirajuod 350 eura pa do 550 eura mesečno. Nemojte da čekate poslednji trenutak da počnete sa traženjem smeštaja već to uradite dosta ranije jer je smeštaj u Bredi ograničen te ga je izuzetno teško pronaći.\nŠkolarine na Breda univerzitetu zavise od programa do programa. Ukoliko student dolazi iz zemlje koja pripada EEA zoni ( sve zemlje Evropske unije i Island, Lihtenštajn i Norveška) onda student plaća školarinu u iznosu od oko 1.200 eura po akademskoj godini.\nMeđutim, ukoliko ste iz zemalja koje ne pripadaju Evropskoj uniji onda se školarina kreće od 7.000 € pa do 11.000 € po akademskoj godini zavisno od programa koji odaberete. Ove cene važe i za Bachelor i za Master programe. Kako studije u Holandiji iziskuju određenu sumu novca, Breda univerzitet dodeljuje studentim razne stipendije kako bi na neki način olakšali studentima školovanje u ovoj zemlji.\nNeke od tih stipendija podrazumevaju smanjenje školarine u iznosu od 3.000 eura prve godine studija a 1.500 eura svake sledeće godine. Ukoliko imate još neka pitanja ili želite da počnete sa prijavom onda zakažite konsultacije putem prijave ispod.


Kon očekuje da sledeće nedelje u Srbiji više ne bude umiranja od korone\nIzvor: Luftika.rs, 10.Maj.2020, 20:43\nOn je za televiziju N1 rekao da se sledeće sedmice takođe očekuje da broj novozaraženih padne ispod jedan odsto testiranih, a da se tek od juna očekuje pretanak detektovanja >> Pročitaj celu vest na sajtu Luftika.rs << zaraženih korona virusom.\n– Virus je i dalje u cirkulaciji… Od 12. nedelje očekujemo da broj zaraženih padne ispod 0,5 odsto od svih testiranih – rekao je Kon i ocenio da je opasnost od inficiranja 30 puta niži nego tokom perioda Uskrsa.\nKon je naveo da će nakon otvaranja aerodroma i međunarodnog saobraćaja doneti novi pravilnici koji će odrediti na koji način građani mogu samostalno da se testiraju na prisustvo korona virusa, i po kojoj ceni.\nU Srbiji je u poslednja 24 sata registrovano 82 nova slučajeva korona virusa i dva smrtna slučaja. Ukupno u našoj zemlji za sada je bilo 10.114 pozitivnih na virus i 215 preminulih.\nKon na FB: Paparaci, svakog dana ću sedeti u dorćolskim kafićima\nDanas: Kon: Očekujemo da sledeće nedelje u Srbiji više ne bude umiranja od korone\nNoviMagazin.rs: Kon: Očekujemo da sledeće nedelje više ne bude umiranja od COVID-19


West Medic decembarska akcija za osobe sa diskus hernijom - svakoga dana 2 besplatna pregleda - Telegraf.rs\n17/12/17 | 09:20 ≫ 09:43\nWest Medic decembarska akcija za osobe sa diskus hernijom - svakoga dana 2 besplatna pregleda\nSasvim besplatno zakažite pregled kod stručnjaka i rešite se bolova\nAko osećate bolove prilikom kretanja ili izvođenja određenih pokreta, najbolje bi bilo da posetite doktora, a decembar je idealan trenutak za to jer West Medic grupa svakoga dono tokom ovog meseca nudi 2 besplatna pregleda.\nLumbalna (leđna) diskus hernija je pomeranje diskusa iz međupršljenskog prostora u slabinskom (donjem) delu kičme, pri čemu dolazi do uklještenja nervnog korena i odgovarajućih posledica, a ovo stanje je jedan od češćih uzroka bolova u leđima i nozi koji mogu da budu toliko jaki da nas onemoguće da hodamo ili pomeramo telo.\nDo diskus hernije mogu da dovedu naizgled bezazlene stvari kao što je podizanje težih predmeta, ali i određene navike kao što je pušenje jer Toksični sastojci duvanskog dima sprečavaju telo da upija hranljive materije iz krvi i to doprinosi bržem propadanju kičmenog stuba.\nLečenje diskus hernije traje do 3 meseca i uključuje fizioterapiju i korišćenje lekova koji ublažavaju bol.\nAko osećate neki od sledećih problema, trebalo bi da posetite doktora i obavite pregled:\n- Bol na jednoj strani tela\n- Bol koji se prostire do ruku i nogu\n- Bol koji se pogoršava tokom noći ili prilikom izvođenja određenih pokreta\n- Bol koji se pogoršava nakon stajanja ili sedenja\n- Bol koji se javlja nakon prelaska kraćih relacija\n- Neobjašnjivo slabljenje mišića


Televizijska mreža “Euronews”, vodeći evropski međunarodni informativni kanal, i HD-WIN, medijska grupa iz Srbije, prave partnerski projekat pokretanja “Euronews Srbija”, informativnog kanala i digitalne platforme namenjene publici srpskog govornog područja, saopštio je “Telekom Srbija”.\n“Euronews” namerava, kako se navodi, da promoviše pouzdane i nezavisne medije u Srbiji, a potencijalno i na drugim teritorijama gde je srpski jezik u upotrebi.\nPokretanje “Euronews Srbija” predstavlja deo strateške ambicije “Euronews”-a da se pozicionira kao prva globalno-lokalna medijska kuća u svetu. “Euronews” nastavlja da se razvija kao globalni medij, koji nudi sadržaj prilagođen očekivanjima lokalne publike.\nOvo je druga franšiza, koju “Euronews” pokreće, a trenutno se ispituje mogućnost i drugih sličnih projekata.\nKako je predviđeno ugovorom, koji su potpisale obe grupe, HD-WIN - kompanija koja pripada nacionalnom telekomunikacionom operatoru “Telekomu Srbija” - imaće koristi od prepoznatljivosti i reputacije brenda “Euronews”, vezujući svoj novi kanal sa dobro poznatim imenom u nezavisnom novinarstvu, stoji u saopštenju.\nNeposredno pred početak emitovanja programa, “Euronews” Srbija zaposliće skoro 100 ljudi na lokalnom nivou.\nGlavnog urednika srpskog kanala odabraće “Euronews” i biće zaposlen u “Eurinews”-u, a Uređivački odbor će biti uspostavljen i kontrolisan od strane “Euronews”-a. Ovaj odbor će kreirati stratešku uređivačku orijentaciju i donosiće sve odluke kojima se uspostavljaju pravila u pogledu uređivačke politike i opšte programske ravnoteže, što su osnovne vrednosti ove medijske kuće (uređivačka nezavisnost, sloboda izražavanja, nepristrasnost, itd.), kaže se u saopstenju.\nHD-WIN će moći da se osloni na stručnost, iskustvo i multikulturalni i pluralistički pristup “Euronews”-a prilikom pokretanja ovog novog kanala. “Euronews” će deliti sadržaj sa “Euronews Srbija”, koji će se prikazivati zajedno sa originalnim sadržajem srpskog kanala. “Euronews Srbija” će koristiti evropski uređivački sadržaj kompanije “Euronews”, a, s druge strane, “Euronews” će imati koristi od sadržaja koji proizvodi lokalna franšiza u regionu, a koji je od posebnog novinarskog interesa.\nHD Win, kao zavisno društvo “Telekoma Srbija”, upravlja kanalima Arena sport, koja spada među vodeće sportske kanale u Jugoistočnoj Evropi čiji program prati više od tri miliona domaćinstava, odnosno više od 10 miliona gledalaca. Arena sport je ekskluzivni emiter brojnih najgledanijih sportskih događaja poput UEFA Lige Šampiona, UEFA Lige Evrope, nacionalnih fudbalskih šampionata, Lige 1, Serije A, itd.\n“Euronews” je je vodeći međunarodni informativni kanal u kontinentalnoj Evropi, koji prednjači nad svojom konkurencijom u smislu pokrivenosti. “Euronews” emituje program u 160 zemalja, čiji signal dopire do skoro 400 miliona domaćinstava i skoro 135 miliona ljudi svakog meseca, kako navodi Global Web Index, navedeno je u saopštenju.


TotalCar.rs » Mercedes-AMG Project One namerava da napravi pometnju na Nirburgringu\nDirektor Mercedes-AMG-ja Tobias Majers sasvim je siguran u to da će najavljeni Project One hibridni hiperautomobil biti toliko ekstreman da će “obrnuti” krug na Nirburgringu za “nekoliko minuta brže” u odnosu na A45.\nMajers je u Ženevi izjavio da A45 na ovoj stazi postiže vreme nešto ispod osam minuta dok Project One verovatno neće biti brži od Stefan Bellofovog rekorda od 6:11:13, ali hoće od Lamborghini Huracan Performante modela.\nOno što je posebno zanimljivo u vezi planova za ovaj automobil to je njegova za 40 odsto poboljšana termalna efikastnost u Formula 1 motoru. U njemu ona iznosi 47 odsto, a za Project One iznosiće 41. To je značajno više od bilo kog savremenog motora sa unutrašnjim sagorevanjem. U kombinaciji sa električnim motorima na prednjoj osovini, za njega ovaj izazov zaista može biti mačji kašalj.\nMajers je otkrio i to da će Project One moći da postigne svoj rekord iznova bez ikakvih gubitaka električne energije, kao i 918 na istoj stazi.\nMercedes-AMG Project One će biti zvanično predstavljen na Salonu automobila u Frankfurtu u septembru.\nMercedes-Benz proizveo 1.49 miliona automobila u 2013.\nOtvara se most kod Beške


Podrška Bošnjacima iz Pljevalja u Sarajevu\nU Sarajevu je organizovana automobilska kolona u znak podrške Bošnjacima u Crnoj Gori, pod parolom – „Braćo, nijeste sami“.\nKolona od nekoliko desetina automobila prošla je glavnom sarajevskom saobraćajnicom od Vijećnice do sarajevskog naselja Ilidža.\nVozači su trubili iz automobila na kojima su bile istaknute zastave Bosne i Hercegovine, Crne Gore, ali i Sjedinjenih Američkih Država i Sandžaka.\nSkup u Sarajevu je, kako navode organizatori, podrška građanima bošnjačke nacionalnosti u Pljevljima, ali i drugim mjestima koji žive u Crnoj Gori, koji posljednjih dana svjedoče nacionalističkim uvredama, prijetnjama i napadima, nakon izbora u Crnoj Gori u nedjelju 30. avgusta.\nOrganizatori kolone su Bošnjački pokret i Narodni front.\n„Ovo je građanska podrška Bošnjacima i svim ugroženim nacionalnim manjinama u Crnoj Gori, nakon višednevnog divljanja velikosrpske i četničke politike, sa jasnim porukama koje neodoljivo podsjećaju na poruke koje su prethodile genocidu i koje su poruke onih struktura koje su planirale i provodile genocid i opsadu grada Sarajeva“, poručio je predsjednik Bošnjačkog pokreta Sejfudin Tokić.\nDodao je da je „Bosna i Hercegovina matična zemlja svih Bošnjaka, ma gdje živjeli, i u nedostatku adekvatne reakcije struktura vlasti u Crnoj Gori, međunarodne zajednice, naravno da mi kao grad, koji je osjetio na svojoj koži u najvećoj mjeri stradanja i zločine velikosrpske politike reagujemo na ovakav način podrške, sa porukama mira“.\nKolona automobila u vožnji Sarajevom u znak podrške Bošnjacima iz Pljevalja\nOn je naglasio da ovim skupom ne žele da se upliću u izbore i primjenu izbornih rezultata, ali da žele pružiti podršku građanima koji su se u prethodnom periodu opredijelili za euroatlantske integracije.\nTokom proslave opozicione pobjede u izbornoj noći u Pljevljima, na sjeveru Crne Gore, napadnuta su dva muškarca islamske vjeroispovijesti, a demolirano je više objekata čiji su vlasnici građani, također islamske vjeroispovijesti.\nNepoznate osobe kamenovale su, u noći između 1. i 2. septembra, prostorije Islamske zajednice (IZ) u Pljevljima, a kroz polomljeno staklo ubačena je i poruka na kojoj je ispisano „Polećela crna ptica, Pljevlja biće Srebrenica“.\nAbazović za RSE: 'Deklasirala nas je nepravda'\nNasilje nad Bošnjacima osudili su, pored predstavnika dosadašnjih vladajućih partija i pobjedničke stranke na izborima.


Nemačka industrijska proizvodnja i izvoz porasli u novembru\nTanjug 8. januara 2021. 19:24\nBERLIN. 8. januara (Tanjug) – Nemačka industrijska proizvodnja i izvoz porasli su u novembru, što je dodatni signal da je proizvodni sektor dao zamajac najvećoj evropskoj ekonomiji u četvrtom kvartalu 2020.\nIndustrijska proizvodnja je u novembru porasla za 0,9 posto u odnosu na prethodni mesec, a izvoz se povećao za 2,2 procenta, pokazuju današnji podaci Saveznog zavoda za statistiku, Destatisa, prenosi Rojters.\nTo je sedmi uzastopni mesec rast oba ova pokazatelja, nakon blokada u martu i aprilu uvedenih s ciljem suzbijanja prvog talasa pandemije koronavirusa, koji je pokrenuo ekonomsku krizu i očekivano gurnuo Nemačku u najgoru recesiju od Drugog svetskog rata.\nPrema statističkim podacima, industrija i građevinarstvo su u novembru kompenzovali pad registrovan u proizvodnji energije, od skoro 4,0 odsto.\nUvoz je porastao za 4,4 procenta, što je rezultiralo smanjenjem spoljnotrgovinskog i suficita na tekućem računu u odnosu na oktobar.\nVlada Izraela potvrdila zabranu putničkog avio-saobraćaja\nNemačka je u novembru uvela još jedan lokdaun, a mere ograničenja su pooštrene i produžene i na ovaj mesec, kako bi se zaustavio drugi talas infekcija.\n„Današnji podaci potvrđuju da su nemački proizvođači izdržali restrikcije uvedene u novembru mnogo bolje nego što strahovalo i nagoveštavaju da je ekonomija u četvrtom tromesečju prošle godine gotovo sigurno ostvarila rast“, izjavio je Endrju Keningam, glavni ekonomista za Evropu u Kepital Ekonomiksu.


26-05-2020 22:23 Srbija Politika\nZagonetni Izraelac Asaf Eisin, konsultant predsednika Srbije Aleksandra Vučića, godinama unazad pominje se kao glavni kreator pobedničkih izbornih kampanja prvog čoveka Srbije.\nMeđutim Asaf nije ekskluzivno "Vučićev čovek" već je svoje PR znanje iskoristio u političkim kampanjama od Triglava do Karpata.\nMožda najbolji opis Eisina je – čovek iz senke, i to duboke. Gugl pretraga njegovog imena ne otkriva mnogo – nalazi se u par medijskih izveštaja o kampanji u Srbiji, i to mahom kao “Vučićev Izraelac”, par tekstova crnogorskih, rumunskih, i slovenačkih medija, uz pomoć kojih je moguće sklopiti Eisinov poslovni profil. Predsednik je konsalting agencije ESBR iz Londona, i sarađivao je sa političarima u Sloveniji, BiH, Austriji, Srbiji i Rumuniji.\nPrvi zvanični susret Aleksandra Vučića i Asafa Eisina dogodio se 2004. godine, kada je sa aktuelnim predsednikom države radio na njegovoj kampanji za gradonačelnika Beograda. Vučić je tada izgubio za svega četiri hiljade glasova. Asaf je potom 2008. godine radio za “drugu stranu” kao savetnik tadašnjeg predsednika Borisa Tadića, koji je u drugom krugu izbora osvojio drugi predsednički mandat. Međutim, ova saradnja je bila kratkog daha, i Vučić je ponovo unajmio PR maga, sa kojim sarađuje i danas.\nKao politički konsultant, Eisin se našao 2014. godine i u Banjaluci, gde je, prema navodima medija, radio kampanju za SDS. Godinu dana kasnije radio je kao strateg kampanje izraelskog političara Isaka Herzoga, a sudeći prema rumunskim medijima Socijaldemokratska partija Rumunije upravo Asafu treba da zahvali za izbornu pobedu 2016. godine.\nKern je optužen da je u kampanji koristio desetine sajtova za širenje ksenofobije kako bi dokrajčio političkog protivnika Sebastijana Kurca. Kern je Silberstajnu platio 400 hiljada evra kako bi osmislio ovu kampanju. Silberstajn je otpušten nakon što je u Izraelu počela istraga o navodnom pranju novca, međutim austrijski medijski tim koji je on formirao nastavio je da vodi sajtove po njegovom odlasku.\nEisin, prema navodma rumunskih medija, uslikan je u društvu kontroverznog biznismena Sebastijana Gice koji je 2018. godine uhapšen u Beogradu. Kako navode mediji, Gica je snimljen u beogradskom baru u društvu Eisina i Kristiajna Burci, vlasnika rumunske televizije Prima. Ovi navodi nikada nisu potvrđeni, a na Fejsbuku je osvanula fotografija na kojoj se vide Gica, Burci i treći čovek, za kog mediji tvrde da je Eisin.\nPročitajte OVDE kako su se naprednjaci u spotu odrekli KiM.


"Andrićgrad" duguje 1,2 miliona PDV-a, Kusturici prijeti zaplijena imovine\nFirma “Andrićgrad” u većinskom vlasništvu Emira Kusturice mora da plati 1,2 miliona KM poreza na dodatnu vrijednost, jer je utvrđeno da su zgrade u „Andrićgradu“ pored Višegrada izgrađene bez građevinske dozvole, potvrđeno je u Upravi za indirektno oporezivanje (UIO) BiH.\nInspektori Uprave za indirektno oporezivanje u posljednjoj kontroli otkrili su da je “Andrićgrad” d.o.o Višegrad neosnovano prikazivao odbitak ulaznog PDV-a za izgradnju „Andrićgrada“, što nije mogao uraditi jer za izgrađene objekte nije imao potrebnu dokumentaciju poput građevinske dozvole.\nFirma “Andrićgrad” se nalazi i na 77. mjestu liste najvećih dužnika PDV-a Uprave za indirektno oporezivanje s dugom koji danas iznosi 1.255.521,55 KM. Iznos duga se svakog dana mijenja zbog obračuna zateznih kamata tako “Andrićgrad” trenutno ima glavni dug od 1.068.369,55 KM i zatezne kamate od 187.152,00 KM.\n– Dug je utvrđen u kontroli koja je obuhvaćala kontrolni period od decembra 2012. do decembra 2014. godine. Najvećim dijelom dug se odnosi na osporeno pravo na odbitak ulaznog PDV-a iz razloga nepostojanja građevinskih dozvola za izgradnju objekata – potvrdio je za banjalučki portal “Capital” načelnik Odjeljenja za komunikacije Uprave za indirektno oporezivanje BiH Ratko Kovačević.\n“Andrićgrad” trenutno ima šest aktivnih računa kod komercijalnih banaka gdje su u toku provjere o visini sredstava koja bi mogla biti oduzeta radi namirenja duga po osnovu PDV-a.\nTakođer, svim nadležnim institucijama su proslijeđeni zahtjevi za provjeru pokretne i nepokretne imovine.\nIzdato je i Rješenje o zabrani otuđenja vozila u vlasništvu pomenutog obveznika, a kako budu pristizale ostale informacije UIO će u skladu sa svojim nadležnostima postupati u postupku prinudne naplate, rekao je Kovačević.\nOn kaže da onog trenutka kada “Andrićgrad” pribavi neophodne građevinske dozvole stvorit će se zakonski osnov da najveći dio ovog duga više ne postoji, odnosno da mora platiti samo dug u iznosu od 150 hiljada KM, međutim do tada “Andrićgrad” se tretira kao i svaki poreski dužnik i UIO mora da pokrene proceduru prinudne naplate.\nNesporan dug od 150 hiljada PDV-a “Andrićgrad” mora da plati u svakom slučaju, jer je u kontroli utvrđeno da je dva puta izvršen odbitak ulaznog PDV-a po istim fakturama.\nIndikativno je da je ovo već treći put kako inspektori UIO utvrđuju firmi “Andrićgrad” isti propust sa neplaćenim PDV-om, što Kusturica očito ignoriše.\nIako je iz budžeta Republike Srpske, novcem poreznih obveznika, finansirana izgradnja “Andrićgrada” u Višegradu, kroz rashode se ne osiguravaju informacije u finansijskim izvještajima o učešću Vlade RS u tom projektu.\nNaime, nema pregleda imovine, obaveza i izvora sredstava, ukazala je još 2013. godine Glavna služba za reviziju javnog sektora RS-a dajući Ministarstvu trgovine i turizma RS mišljenje s rezervom.\n– Evidentiranjem sredstava kojima se finansira izgradnja naselja “Andrićgrad” kroz rashode granta ne obezbjeđuju se informacije u finansijskim izvještajima (pregled imovine, obaveza i izvora) o učešću Vlade RS (putem Ministarstva trgovine i turizma) u realizaciju projekta “Andrićgrad” – upozorila je Glavna služba za reviziju javnog sektora RS.\nNa osnovu odluke Vlada RS-a, za sve poslove koji se rade u “Andrićgradu” ne mora se primjenjivati Zakon o javnim nabavkama Bosne i Hercegovine.\nObjavljene fotografije Emira Kusturice kako gleda Sarajevo iz helikoptera


Ministar spoljnih poslova Srbije o Evroparlamentu i 'takozvanim aferama'\nBeta 23. marta 2021. 20:50\nMinistar spoljnih poslova Srbije Nikola Selaković izjavio je danas da opčekuje da će Skupština Srbije raspravljati o Izveštaju o napretku Srbije koji treba da bude usvojen u Evropskom parlamentu u četvrtak.\nOn je u emisiji „Pravi ugao“ RTV Vojvodine ponovio da evropske integracije jesu političko opredeljenje Srbije i rekao da će to biti dobra prilika da se o izveštaju čuje i mišljenje predstavnika gradjana Srbije.\nMinistar spoljnih poslova je ocenio da „Evropski parlament nije briselska institucija poput Evropske komisije i Evropskog saveta“ jer ;“u Evropskom palamentu imate ljude iz različitih stranaka i ideologija, imate lobiste koji to ni ne kriju, kao što je Fon Kramon (Poslanica Evropskih zelenih u Evropskom parlamentu, Viola fon Kramon) koja lobira za separatističku tvorevinu tzv. nezavisno Kosovo“.\nSelaković je rekao da se slaže s pozivom Evroparlamenta da „takozvane afere dobiju sudski epilog“ i dodao da pravosudni organi Srbije rade na tome, ali da je protiv toga da Skupština Srbije usvaja rezoluciju koja će se mešati u rad pravosudnih organa.\nKomentarišući poziv evroposlanika vlastima Srbije da reše afere poput „Jovanjice“, Savamale i Krušika, Selaković je rekao da su u slučaju „Jovanjica“ potvrdjene optužnice po kojima postupaju sudovi.\n„Problem je što je neko pokušavao da tu aferu koja je u medjuvremenu postala konkretan sudski predmet, iskoristi kao priliku za opanjkavanje i sipanje laži na račun predsednika Vučića i njegove porodice“, rekao je Selaković.\nOn je rekao da je Specijalno tužilaštvo za organizovani kriminal istragom utvrdilo da su „brutalna i notorna laž“ tvrdnje „pojedinih pripadnika bivšeg režima“ da se „neki čovek prilikom hapšenja pozivao na brata predsednika Srbije“.\n„Imate sklonost jednog kruga ljudi koji su spremni da zažmure na konkretne činjenice“, ocenio je Selaković i rekao da „postoji i sudski epilog za Savamalu“, ali da se on „time nije bavio“.\nRekao je da je zanimljivo „da postoje i druge stvari koje su politički interesantne“, a na koje Evroparlament ne ukazuje, „na primer, sve ovo što se dešava s predstavnicima bivših režima i njihovim deviznim račinima s milionima evra u različitim državama sveta“.


pinkm.me | MINISTARSTVO EKONOMIJE: Neće biti novog rasta cijena goriva u Crnoj Gori\nPrema trenutnim procjenama Ministarstva ekonomije ne postoje uslovi za korekciju cijena naftnih derivata u Crnoj Gori u smislu njihovog povećanja, informacija je s kojom je Ministarstvo upoznalo članove Vlade na današnjoj sjednici, saopštili su iz Ministarstva ekonomije.\nUslova za povećanje cijena nema s obzirom na činjenicu da je na Platts kotacijama, nakon naglog skoka, zabilježena normalizacija cijena, kao i stabilan trend kretanja kursa DOLAR/EURO, u odnosu na posljednje informisanje Vlade Crne Gore o njihovom kretanju 31. maja ove godine. Trenutnim stanjem na svjetskoj berzi potvrđena je tadašnja procjena Vlade da se dalji rast cijena naftnih derivata u Crnoj Gori ne očekuje i da ulazimo u period stabilnosti. Posljednja dva dana obračunskog perioda, odnosno 07. i 08. jun, daće preciznu informaciju da li je cijena nekog od naftnih derivata pala više od pet odsto i da li će se time steći uslovi za korekciju u smislu snižavanja cijena - naveli su iz Ministarstva.\nPostojećim načinom obračuna maksimalno dozvoljenih cijena naftnih derivata, definisanim Uredbom o načinu formiranja maksimalnih maloprodajnih cijena naftnih derivata, uslov za korekciju cijene je razlika u obračunskom periodu u iznosu od ± 5 %. U ovom trenutku ne postoje uslovi za korekciju cijena, s obzirom na to da je dosadašnja razlika u obračunskom periodu:\nZa BMB 98 – 3,53 %,\nZa BMB 95 – 3,74 %,\nZa Eurodizel – 3,63 %,\nZa Lož ulje – 3,18 %.\nVlada Crne Gore će nastaviti da prati kretanja cijena naftnih derivata na svjetskoj berzi, a Ministarstvo ekonomije će biti u stalnoj komunikaciji sa crnogorskim privrednicima, čiju odluku da ne povećavaju cijene proizvoda i usluga pozdravlja. U skladu sa Uredbom, obračun maksimalno dozvoljenih vrijednosti naftnih derivata Ministarstvo ekonomije vrši svakog drugog ponedjeljka za prethodnih 10 radnih dana. Naredni obračun će se obaviti 11. juna, a eventualno izmijenjene vrijednosti naftnih derivata važiće od 12. juna 2018. godine - zaključuje se u saopštenju.


V. B. 16. juna 2019. 16:33\nSposobnost tehnologije virtuelne realnosti da na izvestan način „obmane“ naš um može se iskoristiti da se njena primena proširi pa su neki autori došli do otkrića da\nSuština oslobađanja od strahova, najčešće fobija, svodi se na postepeno uvođenje u situaciju koja izaziva iracionalno snažan strah, a u uslovima u kojima se osećaju sigurno. Ograničenje ove vrste terapije je u tome što je u nekim slučajevima teško ili nemoguće izazvati situaciju koja je predmet fobije.\nIstraživači koji su probali ovu tehniku navode da je virtuelna realnost efikasan medijum za rad na strahovima. Recimo, oni su zapazili da neko ko ima akrofobiju i vozi se virtuelnim staklenim liftom u neboderu, ima iste telesne reakcije koje bi imao da se penje u stvarnoj zgradi – lupanje srca, neprijatnost u stomaku, panične napade.\nTo znači da je VR situacija provokativna kao i realna, i može se kao takva iskoristiti za ublažavanje strahova. Prednost VR-terapeutskog postupka predstavlja činjenica da osobe na tretmanu mogu da isprobaju istu situaciju onoliko puta koliko im je potrebno, kao i to da se mogu ekspresno prebaciti iz jedne situacije u drugu, mogu ubrzati proces tretmana i njegovu efikasnost, u odnosu na suočavanje sa realnim situacijama. Osim toga, korisnost postupka je izrazita kad se uzme u obzir da su učesnici istraživanja štićenici psihijatrijskih ustanova koji imaju značajno izmenjen kontakt s realnošću.


TV Most - Koliko je Agrokor potresao region?\nVodeći ljudi iz prehrambenog sektora regiona razmeniće mišljenja i ocene o stanju i perspektivama tržišta prehrambene industrije na ovim prostorima.\nOni će ocenjivati stanje na 7. FMCG konferenciji Fra Arena u Beogradu, nakon potresa koji je izazvao slučaj Agrokor.\nKako je saopštio organizator kojnferencije, kompanija Infoarena, na okruglom stolu na temu "Stanje i perspektive prehrambenog sektora regije", između ostalog, biće reči o uticaju procesa restrukturiranja Agrokora na strategije kompanija i prilikama koje taj proces otvara u regionu, i šansama za uspeh nagodbe koncerna sa poveriocima.\nTakođe će biti reči o tome kakav će uticaj imati "novi", restrukturirani Agrokor i "novi igrači" na tržištu na lanac vrednosti po zemljama regiona, šta se može raditi drugačije da bi se ubrzao rast prehrambeno-maloprodajnog sektora, o planovima daljeg širenja, efektima onlajn kanala prodaje na poslovanje...\nKonferencija FMCG "Retail and Agribusineš Arena" se tradicionalno organzuje svake godine u četiri regionalna centra - u Zagrebu, Beogradu, Sarajevu i Ljubljani. U Zagrebu je održana prošle nedelje, a nakon sutrašnjeg skupa u Beogradu, biće organizovana u Sarajevu 30. novembra i u Ljubljani 7. decembra.\nNa konferenciji u Beogradu će, među brojnim predstavnicima vodećih preduzeća iz ovog sektora, kako je najavljeno, učestvovati Ivan Šašić, konsultant za prodajnu efikasnost iz kompanije Nielsen Srbija, Drago Munjiza, vlasnik i direktor firme "Jakov Viktor" iz Hrvatske, i drugi.


RTS :: Mislili ste da dan traje 24 sata? Razmislite još jednom\nNauka Mislili ste da dan traje 24 sata? Razmislite još jednom\nutorak, 01. jun 2021, 16:07 -> 18:09\nIzvor: RTS, sciencefocus.com\nDan definišemo kao 86.400 sekundi ili 24 sata – to je vreme potrebno da se Zemlja okrene oko svoje ose. Međutim, Zemlja se ne okreće savršeno i tačno. Obično se postepeno usporava tako da se dužina dana u proseku povećava za oko 1,8 milisekundi po veku. To znači da je pre šeststo miliona godina jedan dan trajao samo 21 sat.\nVarijacije u dužini dana nastaju usled nekoliko faktora, uključujući efekte sile Meseca i Sunca, spajanje jezgra i Zemljinog omotača, kao i ukupnu raspodelu mase na planeti.\nMeđutim, naučnici su 2020. godine izneli zapanjujuće otkriće.\nOtkrili su da je, umesto da usporava, Zemlja počela da se vrti brže. Sada se vrti brže nego bilo kada u poslednjih 50 godina. Tvrde da su zapravo svi najkraći dani (a ima ih 28) zabeleženi tokom 2020. godine.\nNaučnici nisu potpuno sigurni šta uzrokuje ubrzanje rotacije Zemlje, ali neki pretpostavljaju da bi to moglo biti zbog topljenja glečera tokom 20. veka, ili posledica akumulacije velike količine vode u rezervoarima severne hemisfere.


Novinarska udruženja osudila pretnje smrću Draganu Bursaću\nRegion Autor:Beta09. avg. 201715:01 > 15:04\nRegionalna platforma Zapadnog Balkana za zagovaranje medijskih sloboda i bezbednosti novinara, koja zastupa više od 7.800 članova, osudila je pretnje smrću koje su preko društvenih mreža upućene novinaru Draganu Bursaću i saopštila da očekuje da će počinilac u najkraćem roku biti procesuiran.\nDraganu Bursaću upućene su pretnje smrću zbog teksta „Šutio sam dok je Bihać granatiran“, u kojem se autor priseća trogodišnje opsade Bihaća koji je s jedne strane opkolila Vojska SAO Krajine, a s druge Vojska Republike Srpske, kao i akcije „Oluja koja je potom usledila.\nPredsednik udruženja BH Novinari Marko Divković ocenio je da su „ponovljene pretnje Draganu Bursaću, upućene preko društvenih mreža, samo dokaz da slobodno i javno mišljenje, suprotno službenim stavovima, nije dopušteno niti dobrodošlo“.\nBursaću su, pre mesec dana, upućene pretnje smrću zbog teksta „Slavi li Banja Luka srebrenički genocid?“, o skupu podrške Ratku Mladiću, koji je bio najavljen za 11. juli, dan u kojem se obeležava godišnjica srebreničkog genocida. Dodaje se da do ovog slučaja niko od počinilaca nije procesuiran.\n„I ovaj napad, zbog sadržaja novinarskog teksta ili priloga, smatramo nedopustivim i opasnim napadom na slobodu izveštavanja. Podsećamo, da svaki napad na novinare i medije, zapravo, predstavlja atak na sve građane“, navedeno je u saopštenju.\nU prvih sedam meseci ove godine, računajući i poslednji incident, u Bosni i Hercegovini je evidentirano 36 slučajeva direktnih pritisaka, verbalnih pretnji i fizičkih napada na novinare.\ndragan bursaćnovinarinovinarska udruženjaregionalna platforma


Pritvorena novinarka crnogorskog portala Fos media puštena da se brani sa slobode\n6. januar/siječanj, 2020.\nBivša glavna i odgovorna urednica portala Fos media Anđela Đikanović, koja je objavila lažnu vijest da će "specijalne snage kosovske policije Rosu pomagati crnogorskoj policiji na Badnji dan", što je demantovala crnogorska Vlada, puštena je 6. januara iz pritvora da se brani sa slobode.\nSudija za istragu podgoričkog Osnovnog suda Miladin Pejović ukinuo je pritvor Anđeli Đikanović, koja je od sinoć (5. januara) zbog objavljivanja lažne vijesti a nakon saslušanja u Osnovnom državnom tužilaštvu u Podgorici (ODT) bila u pritvoru, zbog krivičnog djela izazivanje panike i nereda.\nĐikanović je 5. januara uhapšena i sa lisicama na rukama privedena u tužilaštvo zbog objavljivanja teksta pod naslovom "FOS otkriva: Pripadnici Rosu nalaze se na raspolaganju Crnoj Gori za Badnj dan".\nNakon objavljivanja teksta o tome "da će oko 250 pripadnika specijalne kosovske jedinice stajati na raspolaganju crnogorskim bezbjednosnim organima na dan okupljanja u Podgorici" odmah je reagovala crnogorska Vlada i demantovala ovu informaciju.\n"Ova lažna informacija ima za cilj da uznemiri javnost i izazove nerede. Vlada traži od Tužilaštva da hitno reaguje", navodi se u saopštenju Vlade Crne Gore na Tviter profilu.\nNovinarka Đikanović je poslije Vladinog saopštenja povukla objavljenu informaciju sa portala i izvinila se za objavljivanje lažne vijesti, objašnjavajući da joj objavljivanjem teksta cilj nije bilo izazivanje panike i nerede već objektivno informisanje javnosti.\nĐikanović je u tužilaštvu negirala krivicu, kazao je za Radio Slobodna Evropa (RSE) njen advokat Miloš Vuksanović i objasnio da je Đikanović odbila da tužilaštvu oda izvor koji joj je dao tu informaciju. Advokat Vuksanović je kazao da je uložio žalbu na odluku Tužilaštva koje je Đikanović odredilo zadržavanje do 72 sata da ne bi ponovila djelo. Vuksanović je kazao da je Đikanović dala otkaz u mediju I u žalbi naveo da se u radnjama Đikanovićeve "nije stekao niti jedan bitan elemenat bića krivičnog djela izazivanje panike i nereda".\nDio novinarskih udruženja protestovalo je zbog hapšenja novinarke Đikanović, među njima i Društvo profesionalnih novinara Crne Gore.\n"Posljedice za ozbiljnu profesionalnu grešku i kršenje etičkog kodeksa novinara, Đikanovićeva već snosi, jer je dala otkaz na dužnost glavne urednice. Time je i formalno i faktički, otklonila i mogućnost da takvu grešku ponovi, što eliminiše ključni razlog tužilaštva da je drži u pritvoru. Apelujemo na sve medije i novinare u Crnoj Gori da u ovim danima tenzija rade profesionalno i isključivo u javnom interesu, kako bi doprinijeli objektivnom informisanju građana", navodi se u protestu koji je potpisala Milka Tadić Mijović iz Centra za istraživačko novinarstvo Crne Gore.\nI glavni odbor Sindikata medija Crne Gore zahtijeva da se novinarka FOS media, Anđela Đikanović odmah pusti na slobodu i da joj se omogući da se od svih eventualnih optužbi brani sa slobode.\nAdvokat Vuksanović je kazao da je za krivično djelo koje se stavlja na teret novinarki Đikanović zaprijećena kazna do tri godine zatvora.\nPovodom hapšenja i zadržavanja u pritvoru Anđele Đikanović oglasile su se međunarodne novinarske organizacije.\n"Uprkos objavljivanju lažne vijesti, hapšenje novinara ne može biti opravdano", napisali su Reporteri bez granica na svom Tviter nalogu i zatražili da se Đikanović što prije oslobodi, te da se obezbijedi pogodna atmosferu za rad novinara.\nHapšenje i pritvaranje novinarke Đikanović osudila je i Medijska asocijacija Jugoistočne Evrope (MAJE) i zatražila od crnogorskih institucija da je hitno puste na slobodu.\nEkipa RSE napadnuta na severu Kosova\nRusija među Nesvrstanima\nProtest 'Protiv državnog kriminala' u Beogradu


Najnovije istraživanje: Čak 39 odsto građana Srbije ne veruje medijima\nBeogradski glas (Beta) – Istraživanje o medijskim navikama i potrebama publike u Srbiji pokazalo je da 39 odsto građana ne veruje medijima, dok svega 23 odsto delimično ili potpuno veruje javnim glasilima, prenosi list „Danas“.\nList je preneo da je istraživanje koje je predstavljeno na konferenciji „Media Talks“, pokazalo da trećina građana na obraća pažnju na izvore medijskog sadržaja, iako su ispitanici naveli da prepoznaju u medijima da ima mnogo lažnih vesti i dezinformacija.\nProgramski direktor CESID-a Bojan Klačar, organizacije koja je radila istraživanje na 1.500 ispitanika, kazao je da nepoverenje u medije češće kod obrazovanijih i urbanijih ljudi starosti od 20 do 40 godina koji žive u većim i bolje razvijenim mestima.\n„Kao problem medija građani prepoznaju u najvećoj meri lažne vesti, kako misli svaki četvrti ispitanik, dok je na drugom mestom uticaj političkih stranaka- 16 odsto“, rekao je Klačar i dodao da manjak profesionalnih novinara kao problem vidi 15 odsto građana.\nOn je naveo da kao problem deset odsto građana vidi tabloidizaciju i vulgarizaciju, cenzuru devet odsto, dok loš kvalitet sadržaja osam odsto i dodao da 24 odsto gradjana bira medije u koje ima poverenje.\nOn je izneo podatak da što se tiče interesovanja za lokalne teme na prvom mestu je vremenska prognoza, potom komunalne informacije, zatim lokalni događaji u kulturi.\n„Više od trećine publike želi da mediji budu otvoreni i da uvaže stavove publike o predlaganju tema, a svaki peti kaže da je važna mogućnost ostavljanja komentara na sajtovima“, istakao je Klačar.\nOko 26 odsto ispitanika smatra da su medju najpoženijim medijskim formatima u Srbiji kratki video sadržaji, zatim faktografski tekstovi sa 19 odsto, dok duže analitičke tekstove želi sedam odsto.\nIstraživanje je pokazala da trećina građana ne zna kako pristupa sadržajima na internetu, dok su na drugom mestu oni koji pristupaju vestima putem pretraživača, a potom oni koji idu direktno na medijske portale.\nPreko mobilnih telefona vestima pristupa 62 odsto građana, dok preko računara 19 odsto, a 18 odsto njih je reklo da ne koristi internet.\nRezultati su pokazali da je 11 odsto građana spremno da plaća medijski sadržaj i da je prosek koji bi izdvojili za te svrhe 745 dinara.\nOznakeistraživanje mediji Naslovna-centar Naslovna-traka\nRTS: Kosovo se neće takmičiti na Evroviziji\nŠarčević: Revolt dece mi je razumljiv, ali krivac je bio na drugom mestu – u štampariji


Objavljen konkurs za sufinansiranje potreba u kulturi – Portal za kulturu Republike Srpske\nObjavljen konkurs za sufinansiranje potreba u kulturi\nMinistarstvo prosvjete i kulture Republike Srpske objavilo je Javni konkurs za sufinansiranje javnih potreba u kulturi Republike Srpske za 2019. godinu i Javni konkurs za sufinansiranje projekata kulturnog stvaralaštva nacionalnih manjina u 2019. godini.\nU skladu sa Pravilnikom o sufinansiranju javnih potreba u kulturi Republike Srpske, raspisano je osam pojedinačnih konkursa iz oblasti kulture i umjetnosti koji se odnose na kinematografiju i filmske festivale, na pozorišnu umjetnost, književne manifestacije, izdavačku djelatnost, muzičku i muzičko-scensku umjetnost, vizuelnu i multimedijalnu umjetnost, kulturno nasljeđe i kulturno-umjetnički amaterizam te na kulturno stvaralaštvo nacionalnih manjina Republike Srpske.\nPravo podnošenja prijava na javni konkurs imaju pravna lica registrovana za obavljanje kulturno-umjetničke djelatnosti na teritoriji Republike Srpske, kao i javne ustanove kulture čiji je osnivač jedinica lokalne samouprave, i to isključivo sa projektima za koje je planirano više izvora finansiranja, vodeći pri tom računa da predviđeno sufinansiranje od strane Ministarstva prosvjete i kulture ne prelazi 70 odsto od ukupnog budžeta projekta.\nProcjenu, stručno vrednovanje i bodovanje prijavljenih projekata, na osnovu posebnih kriterijuma propisanih za svaku oblast posebno te odredbi o načinu bodovanja projekata, vršiće stručne komisije koje će imenovati ministar prosvjete i kulture.\nPodnosioci prijava svu potrebnu dokumentaciju treba da dostave u skladu sa odredbama svakog pojedinačnog konkursa i na obrascima koje je propisalo Ministarstvo prosvjete i kulture. Neblagovremene i nepotpune prijave neće biti uzete u razmatranje.\nViše informacija o konkursu i samoj proceduri te najčešće postavljanim pitanjima sadrži Vodič kroz javne konkurse za sufinansiranje projekata iz oblasti kulture i umjetnosti, koji je dostupan uz prateću dokumentaciju.\nSvi konkursi, uz obavezne prateće obrasce za prijavu te obrasce za procjenu kvaliteta prijavljenih projekata, dostupni su na portalu Vlade Republike Srpske – na stranici Ministarstva prosvjete i kulture Republike Srpske (www.vladars.net) i na portalu eKultura (www.ekulturars.com).\nKonkursi ostaju otvoreni 30 dana od dana objavljivanja, odnosno do 29. marta 2019. godine.\nBy Aleksandra Maric\t Feb 27, 2019


Predaja - Booka\nBooka > Knjige > Savremena književnost > Predaja\nNeimenovani junak ovog distopijskog romana smeštenog u neodređeno blisku budućnost pripoveda o životu sa svojom ženom u ratom razorenoj zemlji, dok su njihova dva sina negde na frontu. Jednoga dana se na njihovom pragu niotkuda pojavljuje dečak, koji ne progovara ni reč, i koga oni prihvataju i krišom se staraju o njemu. Ubrzo vlasti naređuju da se čitava oblast evakuiše, tako da su i oni prinuđeni da napuste svoj dom. Povevši sa sobom i dečaka, odlaze u pravcu prozirnog grada, gde će otpočeti novi život. U tom gradu sazdanom od stakla vladaju red i mir, besprekorna čistoća i urednost, a vlasti se brinu o tome da sve osnovne ljudske potrebe budu zadovoljene. U tom naizgled savršenom gradu, gde su svi vedri i zadovoljni, sve kontrolisano i nema privatnosti ni tajni, jer ništa nije skriveno od tuđih pogleda, gde je pivo besplatno a novac ne postoji – zaboraviće na strahote rata, ali i na svoje sinove vojnike.\nPredaja je parabola o bezmirisnom i otuđenom svetu u kojem je pojedinac koji se ne uklapa u dehumanizovano društvo na kraju neizostavno gubitnik. Iako nije nikakav heroj, već prost čovek koji se povinuje onima koji imaju moć, glavni junak ipak ne gubi svu osećajnost, čuvajući time i svoju ljudskost. Možda se u tome krije značenje prvobitnog naslova pod kojim je Loriga, kao veliki ljubitelj fudbala, skriven iza pseudonima Sebastijan Veron, poslao roman na konkurs izdavačke kuće Alfaguara, a koji je glasio Pobeda.\n„Raj Loriga je jedan od onih retkih pisaca kakvi su Uelbek i Murakami, koji svojim delima redefinišu književnost XXI veka.“\nVejn Barouz, The Big Issue\n„Čitajte roman Raja Lorige. Fantastičan je. Neverovatan.“\nGael Garsija Bernal\n„Izvanredna knjiga. Čitalac će morati da se suoči s najtežim životnim pitanjima.“\n„Dosledna i dalekosežna parabola o savremenom svetu uverljivo i dirljivo ispripovedana.“


VUČEVIĆ: Aleksandar Vučić je dobio rekordan broj glasova na izborima | INFO 24\nGradonačelnik Novog Sada i potpredsednik Glavnog odbora Srpske napredne stranke Miloš Vučević je gostujući na TV Pink predložio da se na jesen održe novi izbori za parlament.\n“Reći ću nešto što možda neće zvučati pristojno, mislim da je deo ljudi olako shvatio parlamentarne izbore, da su shvatili značaj predsedničkih izbora i bili na to fokusirani. Poslali su snažnu poruku – da Aleksandar Vučić treba da bude predsednik Srbije, i dobio je rekordan broj glasova. Ovo je istorijska pobeda, jer su ostali kandidati dobili svi zajedno 800.000 glasova manje. Na parlamentarnim izborima, deluje mi da su ljudi šarali sa glasovima i kada bih se ja pitao, a ne pitam se, i mislim da se ni predsednik Republike neće sa tim složiti, najpoštenije bi bilo da na jesen idemo na nove parlamentarne izbore”, istakao je Vučević.\nVučević je rekao da se sada bez razloga postavlja pitanje legitimiteta Srpske napredne stranke.\n“Vidimo sada pitanja, da li ima ili nema većine, da li je to pun legitimitet ili ne, iako je naša lista sa 120 mandata ubedljivo pobedila i niko ne može da nam priđe. Zato mislim da bi možda bilo najpoštenije da na jesen izađemo na birališta za parlament, pošto se opozicija ne bavi političkim legitimitetom, već matematikom i sabiranjem. Mislim da bi građani danas nakon svih ovih dešavanja i poruka koje smo čuli posle 3. aprila bili otrežnjeni”, obrazložio je Vučević.\nSelaković: Predsednik Vučić vredno i predano radi za narod Srbije


Novasloboda | Porezna uprava FBiH poziva ugostitelje da poštuju propise\nPorezna uprava Federacije Bosne i Hercegovine, pred nastupajuće novogodišnje praznike, će pojačati kontrolu ugostiteljskih objekata na području FBiH radi provjere da li vlasnici organizuju zakonito muziku uživo u njihovim objektima. Uprava poziva na uredno izvršavanje ovih i drugih poreznih obaveza, u skladu s poreznim i drugim propisima, jer, kako je navedeno u saopštenju, cilj Porezne uprave Federacije BiH nije kažnjavanje poreznih obveznika.\nU vezi s organizovanjem estradnog programa, porezni obveznici su pozvani da blagovremeno izvrše zakonske obaveze, odnosno da tri dana prije početka organizovanja žive muzike u ugostiteljskom objektu, prijave dan početka i dan završetka organizovanja žive muzike.\nTakođe su obavezni da podnesu prijavu o obračunatoj i plaćenoj komunalnoj taksi za izvođenje muzike uživo nadležnoj poreznoj ispostavi, u propisanom roku, odnosno u skladu s kantonalnim zakonima, kao i da s izvođačem žive muzike zaključe ugovor o autorskom djelu, odnosno obračunaju, obustave i prijave porez na dohodak, doprinos za PIO i doprinos za zdravstveno osiguranje, i to prilikom svake isplate autorskog honorara izvođaču.\nIzvršavanjem navedenih obaveza, porezni obveznici će biti pošteđeni sankcija i mjera, kao što su novčane kazne od 500 KM do 10.000 KM za pravno lice, te za odgovorno lice u pravnom licu od 200 KM do 2.000 KM, kao i novčane kazne za fizičko lice, koje mogu iznositi od 200 KM do 3.000 KM.\ndoček Nove godine PUFBiH upozorenje ugostiteljima


Ministar Mašić uručio nagrade za 73 najbolja studenta u FBiH – Magazin Plus\nWeber: Kraj za Sattlera, pregovori o Izbornom zakonu KREĆU U DRUGOM SMJERU!”\nIvica Osim dobio prestižno odlikovanje časti Štajerske\nHome/Ministar Mašić uručio nagrade za 73 najbolja studenta u FBiH\nMinistar Mašić uručio nagrade za 73 najbolja studenta u FBiH\nFederalni ministar obrazovanja i nauke Damir Mašić uručio je danas, na prigodnoj svečanosti u Sarajevu, priznanja i jednokratne novčane nagrade za 73 studenta sa svih šest javnih visokoškolskih ustanova u Federaciji BiH, za izvrstan uspjeh u prošloj akademskoj godini.\nNaglasio je da je ova praksa dodjele nagrada ustanovljena prije dvije godine i najmanje je što organ uprave koji u nadležnosti ima i obrazovanje može uraditi da bi se odužio mladim ljudima nosiocima značajnih rezultata.\n– S obzirom na već postignute rezultate, nema sumnje da će upravo ovi mladi ljudi sutra voditi ovu državu, biti na rukovodnim pozicijama kako u privatnom, tako i javnom sektoru. Ovo je zapravo budućnost BiH, u pravom smislu te riječi – kazao je ministar Mašić.\nU skladu s Odlukom o provođenju postupka kandidiranja za dodjelu podrške, studente su nominirali fakulteti, uključujući i pridružene članice, koji djeluju u sastavu javnih visokoškolskih ustanova u FBiH (univerziteti u Sarajevu, Tuzli, Zenici i Bihaću te Univerzitet “Džemal Bijedić” Mostar i Sveučilište u Mostaru) i to po jednog sa svakog od fakulteta, a prema kriterijima koje je utvrdilo i objavilo Federalno ministarstvo obrazovanja i nauke.\nFederalni ministar Mašić kazao je da ovom i sličnim aktivnostima i projektima, poput tradicionalne manifestacije “Znanjem u budućnost” u sklopu koje se nagrađuju talentirani učenici osnovnih i srednjih škola, Federalno ministarstvo obrazovanja i nauke želi istaći vrijednost truda, zalaganja i upornosti, afirmirajući izvrsnost u radu i znanju, kao i prepoznatljive rezultate svih uspješnih i vrijednih mladih ljudi u FBiH.\nU obraćanju na prigodnoj svečanosti koja je počela intoniranjem državne himne i izvođenjem akademske himne, ministar Mašić podsjetio je da visoko obrazovanje u BiH prolazi kroz značajne reforme u duhu implementacije Bolonjskog procesa i priključenja našeg obrazovnog sistema u evropski prostor visokog obrazovanja, a jedna od integralnih komponenti tog procesa je definiranje studentskih pitanja i njihovo adekvatno rješavanje.\n– Nažalost, djelatnost studentskog standarda je još zakonski neuređena oblast u Federaciji BiH, s obzirom na to da kantoni imaju isključivu nadležnost u okviru obrazovanja, a Federalno ministarstvo samo koordinirajuću.\nNo, to ne znači da ne može ne reagirati na postojeće probleme, a jedan od njih je i sistemsko uređenje ove oblasti, bez čijeg je rješavanja teško moguće zamisliti normalno funkcioniranje studentskog standarda kao djelatnosti, a samim tim i njegovo pozicioniranje u duhu Bolonjskog procesa – kazao je Mašić.\nIstakao je da je Federalno ministarstvo obrazovanja i nauke dosad, a i nadalje će, zajedno s Federalnom vladom, stvarati uvjete, te u okviru raspoloživih finansijskih sredstava raditi na podizanju kvalitete studentskog života koji treba biti mjerljiv i konkurentan zemljama potpisnicama Bolonjske deklaracije.\nIznosi jednokratne finansijske podrške za studente su identični, a sredstva, u iznosu od 171.550 KM osiguralo je Federalno ministarstvo obrazovanja i nauke iz Budžeta Federacije BiH za 2013. godinu.\nStudenti, nosioci ovih nagrada izrazili su zadovoljstvo što su prepoznati njihov trud i zalaganje te su istakli želju da svoje znanje, nakon završene edukacije, primjenjuju u BiH.\nPROTESTI U SARAJEVU: Pripadnici policije spriječili blokirana saobraćaja, jedan demonstrant uhapšen


Nemacki mediji: Sever Kosova je mafijaška crna rupa\nizvor: agencije foto: 17.01.2018.\nBON – U hibridnoj vladavini severom Kosova učestvuju Beograd, Priština, međunarodne misije i kriminal, i godinama se zna da u takvom staništu cvetaju mafijaške strukture, pišu danas mediji na nemačkom jeziku povodom ubistva lidera Građanske inicijative SDP Olivera Ivanovića u Kosovskoj Mitrovici.\n„Smrt u bastionu balkanske mafije” naslov je teksta u uglednom „Frankfurter algemajne cajtungu” (FAZ) koji piše da je Ivanović bio „pragmatičar, umeren onda kada su se drugi igrali vatrom nacionalne histerije i mitovima”, prenosi „Dojče vele”.\nUz ocenu da je „izvesno da je Ivanović svojim nenašminkanim pristupom kosovskoj realnosti stvorio mnogo neprijatelja”, list piše da je „nacionalističkim albanskim elitama u Prištini Ivanović bio trn u oku jer je na svoj mahom miran i argumentovan način zastupao prava srpske manjine na Kosovu”.\nSrpskim nacionalistima takođe nije bio po volji jer se rano zalagao da se primi k znanju realnost kosovske nezavisnosti, piše FAZ i dodaje da su Ivanoviću bile neprihvatljive „šuplje parole o tobože večno srpskom Kosovu i svetoj zemlji Kosova polja, koje su širili samozvani kosovski junaci iz Beograda”.\nAli, navodi list, „imao je neprijatelje i u međunarodnim nadzornim organima na Kosovu, koje je čak i deset godina nakon proglašenja nezavisnosti koju ne priznaju sve države EU, još uvek poluprotektorat pod američkim i zapadnoevropskim starateljstvom. Naime, nije se uzdržavao od direktne kritike stranaca zbog političkih omaški.\nPretnje su, dodaje se u tekstu, postale intenzivnije nakon što je odlučio da uđe u političku trku za mesto gradonačelnika protiv kandidata kojeg podržava predsednik Srbije Aleksandar Vučić. Ivanović se čuvao da ne dovede Vučića u direktnu vezu sa mafijom u Mitrovici, ali je znakovito govorio o „kriminalnim strukturama povezanim sa politikom”, piše FAZ.\nIvanović je bio karatista i mogao je da se odbrani od fizičkih napada „ ali nije imao šanse protiv šest metaka koji su u utorak završili u njegovom telu. Za Kosovo, Srbiju i Srbe u Mitrovici bilo bi važno da se ubistvo razjasni. Ali šanse ne stoje dobro. Mitrovica je, sa aspekta pravne države, crna rupa koja je sada progutala novu žrtvu”, završava frankfurtski list.\nU sličnom stilu o ubistvu Ivanovića piše i švajcarski „Noje ciriher cajtung”. „Sever Kosova je još uvek ničija zemlja koju trese nasilje”, navodi list koji Ivanovića opisuje kao „poslednjeg poznatog kosovskog Srbina koji je pokušavao da vodi delimično nezavisnu politiku od Beograda”. Autor teksta dodaje da „uprkos brojnim Ivanovićevim političkim akrobacijama od rata naovamo, nije sreo nikoga ko bi verodostojno doveo u pitanje Ivanovićev integritet”.\nI švajcarski list citira Ivanovićeve izjave o strahu Srba od drugih Srba i piše da je Srpska lista „filijala srpske vladajuće partije SNS, sirovim metodama, sa zaleđinom državnog aparata, izborila partijski monopol među kosovskim Srbima”.\n„Od rata ni Priština ni Srbija ne kontrolišu zaista sever Kosova. Tamo se etablirala hibridna vladavina u kojoj učestvuju Beograd, međunarodne misije, organizovani kriminal i u najmanjoj meri Priština. Godinama se zna da u takvom biotopu cvetaju mafijaške strukture”, navodi „Noje ciriher cajtung”.\nNedeljnik „Špigl” u onlajn izdanju piše da „mafijaška ubistva spadaju u svakodnevicu balkanskih zemalja, u Beogradu, Prištini i Tirani, baš kao u Sofiji ili Skoplju, ali da je ovo ubistvo (Olivera Ivanovića) vrlo verovatno politički motivisano”.\n„Ubistvo Ivanovića dolazi usred krajnje kritične političke situacije. Srpsko-kosovski odnosi su na najnižoj tački poslednjih godina. I samo Kosovo se politički, ekonomski i socijalno nekoliko sedmica pre desete godišnjice proglašenja nezavisnosti nalazi na dnu”, piše „Špigl” a prenosi „Dojče vele”